qundao/data-zh-poetry huggingface dataset:
临邛计次魏自言六世祖破荒先生晚居景陵因葬焉后世子孙岁时不能拜扫日负樵牧不禁之忧慨然欲往携其所藏遗书一卷求书纸尾且云是行并之武昌省运使表兄迤逦观光上国用正岩字韵赋诗一章以言志正亦用岩字韵为赋三章以勉之云·其一
作者：度正
朝代：宋

如何袖手伏山岩，顷刻犹能草百函。
胸次宏规标众正，笔端劲气磔羣谗。
行看云汉翻鸿羽，更喜秋风送马衔。
南国诸公共推毂，从今不復厌卑凡。
临邛计次魏自言六世祖破荒先生晚居景陵因葬焉后世子孙岁时不能拜扫日负樵牧不禁之忧慨然欲往携其所藏遗书一卷求书纸尾且云是行并之武昌省运使表兄迤逦观光上国用正岩字韵赋诗一章以言志正亦用岩字韵为赋三章以勉之云·其三
作者：度正
朝代：宋
体裁：七言律诗

不及抠衣拜紫岩，尚能什袭宝书函。扫除荆棘扶初日，投畀烟岚困老谗。四海时无伸国论，百年人自仰台衔。南轩衣钵今何似，见说诸孙也不凡。
临邛计次魏自言六世祖破荒先生晚居景陵因葬焉后世子孙岁时不能拜扫日负樵牧不禁之忧慨然欲往携其所藏遗书一卷求书纸尾且云是行并之武昌省运使表兄迤逦观光上国用正岩字韵赋诗一章以言志正亦用岩字韵为赋三章以勉之云·其二
作者：度正
朝代：宋
体裁：七言律诗

涵养工夫自野岩，淹该万卷一空函。何须识者方能识，自是谗人不敢谗。骐骥栖栖垂皂枥，驽骀扰扰被金衔。不妨希价咸阳市，未必人人眼目凡。
今春大震电雨雹南峰无之黄梦得诗来有天意因以旌遗逸之句正恐其轻忽灾异失圣人迅雷风烈必变之意用其韵以解之
作者：度正
朝代：宋

仲春戊申日之夕，牛羊下来犹未毕。回风烈烈涨黄壤，阴云冲冲蒙白日。腾光初觉火烧空，打屋乍疑天陨石。出门愁见荒山径，高卧徒惊堕四壁。尝闻正直天所祐，又闻豪横天所疾。盲风怪雨岂徒然，颠倒横纵未遑恤。老农惨怛心欲死，群蛙号呼兴自逸。那知杀菽困黔首，但指嘉禾歌赤舄。何人漫读周官书，更笑深山间小艗。
今春大震电雨雹南峰无之黄梦得诗来有天意因以旌遗逸之句正恐其轻忽灾异失圣人迅雷风烈必变之意用其韵以解之
作者：度正
朝代：宋

仲春戊申日之夕，牛羊下来犹未毕。
迴风烈烈涨黄壤，阴云衝衝蒙白日。
腾光初觉火烧空，打屋乍疑天陨石。
出门愁见荒山径，高卧徒惊堕四壁。
尝闻正直天所佑，又闻豪横天所疾。
盲风怪雨岂徒然，颠倒横纵未遑恤。
老农惨怛心欲死，羣蛙号呼兴自逸。
那知杀菽困黔首，但指嘉禾歌赤舄。
何人漫读周官书，更笑深山间小艗。
今春大震電雨雹南峰無之黄夢得詩來有天意因以旌遺逸之句正恐其輕忽災異失聖人迅雷風烈必變之意用其韵以解之
作者：度正
朝代：宋

仲春戊申日之夕，牛羊下來猶未畢。
迴風烈烈漲黄壤，陰雲衝衝蒙白日。
騰光初覺火燒空，打屋乍疑天隕石。
出門愁見荒山徑，高卧徒驚墮四壁。
嘗聞正直天所祐，又聞豪橫天所疾。
盲風怪雨豈徒然，顛倒橫縱未遑卹。
老農慘怛心欲死，羣蛙號呼興自逸。
那知殺菽困黔首，但指嘉禾歌赤舄。
何人漫讀周官書，更笑深山間小艗。
偶成奉寄思中索酒
作者：度正
朝代：宋

雨中風味似太苦，夢裏秋懷如亂麻。
頼有郎君自軒豁，時携一酌過西衙。
偶成奉寄思中索酒
作者：度正
朝代：宋

雨中风味似太苦，梦裏秋怀如乱麻。
頼有郎君自轩豁，时携一酌过西衙。
偶成奉寄思中索酒
作者：度正
朝代：宋

雨中风味似太苦，梦里秋怀如乱麻。赖有郎君自轩豁，时携一酌过西衙。
八月中浣同官会于尘外亭分韵得烟字
作者：度正
朝代：宋

放步超阛闠，濯缨俯漪涟。
清风来徐徐，玉宇明娟娟。
平畴卷黄云，远浦凝寒烟。
横空六六峰，一一来当筵。
秋光助颜色，相对如高贤。
三峨眇遐思，彷佛窥其颠。
悠悠城南道，郁郁惠陵阡。
怀哉千载人，乔木今参天。
回头子云宅，池塘亦依然。
奈何傍人门，不几丧我玄。
沿河西复西，草草屋数椽。
唐儒杜先生，向来此周旋。
食我西山英，饮我西涧泉。
吐出五色丝，无愧三百篇。
遂令浣溪上，草木皆光鲜。
我欲于其间，结茅近英躔。
尚论古之人，永谢区中缘。
鹪鹩翔蓬蒿，庶几避鹰鸇。
但欲一区宅，不用土顷田。
念昔怀此心，只今已十年。
平生百事拙，为计亦可怜。
家有万卷书，而囊无一钱。
登临每怅望，兴味徒拳拳。
珍重金石交，议论相磨研。
求寻鸥鹭盟，摆脱簿书缠。
风月为鼓吹，溪声为管弦。
茗饮间醴醪，藜羹杂豆笾。
谈谐各自适，洒落真神仙。
哦诗纪胜游，他年草堂编。
八月中浣同官会于尘外亭分韵得烟字
作者：度正
朝代：宋

放步超阛阓，濯缨俯漪涟。清风来徐徐，玉宇明娟娟。平畴卷黄云，远浦凝寒烟。横空六六峰，一一来当筵。秋光助颜色，相对如高贤。三峨眇遐思，彷佛窥其颠。悠悠城南道，郁郁惠陵阡。怀哉千载人，乔木今参天。回头子云宅，池塘亦依然。奈何傍人门，不几丧我玄。沿河西复西，草草屋数椽。唐儒杜先生，向来此周旋。食我西山英，饮我西涧泉。吐出五色丝，无愧三百篇。遂令浣溪上，草木皆光鲜。我欲于其间，结茅近英躔。尚论古之人，永谢区中缘。鹪鹩翔蓬蒿，庶几避鹰鹯。但欲一区宅，不用二顷田。念昔怀此心，只今已十年。平生百事拙，为计亦可怜。家有万卷书，而囊无一钱。登临每怅望，兴味徒拳拳。珍重金石交，议论相磨研。求寻鸥鹭盟，摆脱簿书缠。风月为鼓吹，溪声为管弦。茗饮间醴醪，藜羹杂豆笾。谈谐各自适，洒落真神仙。哦诗纪胜游，他年草堂编。
八月中澣同官会于尘外亭分韵得烟字
作者：度正
朝代：宋

放步超阛阓，濯缨俯漪涟。
清风来徐徐，玉宇明娟娟。
平畴卷黄云，远浦凝寒烟。
横空六六峰，一一来当筵。
秋光助颜色，相对如高贤。
三峩眇遐思，彷佛窥其颠。
悠悠城南道，鬰鬰惠陵阡。
怀哉千载人，乔木今参天。
回头子云宅，池塘亦依然。
奈何傍人门，不几丧我玄。
沿河西復西，草草屋数椽。
唐儒杜先生，向来此周旋。
食我西山英，饮我西涧泉。
吐出五色丝，无愧三百篇。
遂令浣溪上，草木皆光鲜。
我欲于其间，结茅近英躔。
尚论古之人，永谢区中缘。
鹪鹩翔蓬蒿，庶几避鹰鹯。
但欲一区宅，不用二顷田。
念昔怀此心，只今已十年。
平生百事拙，为计亦可怜。
家有万卷书，而囊无一钱。
登临每怅望，兴味徒拳拳。
珍重金石交，议论相磨研。
求寻鸥鹭盟，摆脱簿书缠。
风月为鼓吹，溪声为管絃。
茗饮间醴醪，藜羹杂豆笾。
谈谐各自适，洒落真神仙。
哦诗纪胜游，他年草堂编。
八月中澣同官會于塵外亭分韵得煙字
作者：度正
朝代：宋

放步超闤闠，濯纓俯漪漣。
清風來徐徐，玉宇明娟娟。
平疇卷黄雲，遠浦凝寒煙。
橫空六六峰，一一來當筵。
秋光助顔色，相對如高賢。
三峩眇遐思，彷彿窺其顛。
悠悠城南道，鬰鬰惠陵阡。
懷哉千載人，喬木今參天。
回頭子雲宅，池塘亦依然。
奈何傍人門，不幾喪我玄。
沿河西復西，草草屋數椽。
唐儒杜先生，向來此周旋。
食我西山英，飲我西澗泉。
吐出五色絲，無愧三百篇。
遂令浣溪上，草木皆光鮮。
我欲於其間，結茅近英躔。
尚論古之人，永謝區中緣。
鷦鷯翔蓬蒿，庶幾避鷹鸇。
但欲一區宅，不用二頃田。
念昔懷此心，只今已十年。
平生百事拙，爲計亦可憐。
家有萬卷書，而囊無一錢。
登臨每悵望，興味徒拳拳。
珍重金石交，議論相磨研。
求尋鷗鷺盟，擺脫簿書纏。
風月爲鼓吹，溪聲爲管絃。
茗飲間醴醪，藜羹雜豆籩。
談諧各自適，灑落真神仙。
哦詩紀勝遊，他年草堂編。
兼考遂宁补试锁宿在学戏题一绝
作者：度正
朝代：宋
体裁：七言绝句

壮士缚鸡聊尔耳，小儿相鼎竟何如。眼前万事不堪说，惟有秋风解得渠。
兼考遂寧補試鎖宿在學戲題一絕
作者：度正
朝代：宋

壯士縛雞聊爾耳，小兒相鼎竟何如。
眼前萬事不堪說，惟有秋風解得渠。
別堅甫伯修
作者：度正
朝代：宋

幾日馳來別浩齋，偶然良晤盡吾儕。
苛留歸思主人惡，少駐征鞍客子佳。
栗烈侵膚凝臘雪，縱橫塞路困山崖。
三家白髮元相似，放去從教慰母懷。
别坚甫伯修
作者：度正
朝代：宋

几日驰来别浩斋，偶然良晤尽吾侪。苛留归思主人恶，少驻征鞍客子佳。栗烈侵肤凝腊雪，纵横塞路困山崖。三家白发元相似，放去从教慰母怀。
别坚甫伯修
作者：度正
朝代：宋

几日驰来别浩斋，偶然良晤尽吾侪。
苛留归思主人恶，少驻征鞍客子佳。
栗烈侵肤凝腊雪，纵横塞路困山崖。
三家白髮元相似，放去从教慰母怀。
制干判院初度载临谨以梅起兴赋三绝句为斯文寿一笑幸甚
作者：度正
朝代：宋

江梅吐出五花新，绰约林间早占春。多谢天公孕佳实，中心浑是那仁仁。冰魂玉质映霜林，四月飞成点点金。遥想清香能止渴，应知此意可为霖。傅岩人起应旁招，道德光明相业高。试问当年调鼎事，非梨非栗不能桃。
制干判院初度载临谨以梅起兴赋三绝句为斯文寿一笑幸甚·其一
作者：度正
朝代：宋
体裁：七言绝句

江梅吐出五花新，绰约林间早占春。多谢天公孕佳实，中心浑是那仁仁。
制干判院初度载临谨以梅起兴赋三绝句为斯文寿一笑幸甚·其三
作者：度正
朝代：宋
体裁：七言绝句

傅岩人起应旁招，道德光明相业高。试问当年调鼎事，非梨非栗不能桃。
制干判院初度载临谨以梅起兴赋三绝句为斯文寿一笑幸甚·其二
作者：度正
朝代：宋
体裁：七言绝句

冰魂玉质映霜林，四月飞成点点金。遥想清香能止渴，应知此意可为霖。
制幹判院初度載臨謹以梅起興賦三絕句爲斯文壽一笑幸甚·其一
作者：度正
朝代：宋

江梅吐出五花新，綽約林間早占春。
多謝天公孕佳實，中心渾是那仁仁。
制幹判院初度載臨謹以梅起興賦三絕句爲斯文壽一笑幸甚·其三
作者：度正
朝代：宋

傅巖人起應旁招，道德光明相業高。
試問當年調鼎事，非梨非栗不能桃。
制幹判院初度載臨謹以梅起興賦三絕句爲斯文壽一笑幸甚·其二
作者：度正
朝代：宋

冰魂玉質映霜林，四月飛成點點金。
遥想清香能止渴，應知此意可爲霖。
制置侍郎閣學台座俯從鄉論營求勝地改建貢闈嚴嚴翼翼實稱朝廷所以賓興賢能之意父老觀者莫不稱歎今工已告成命客飲之正獲與焉謹賦詩三章以紀盛事詞鄙意拙亦各言志儻蒙采察曷勝榮幸·其一
作者：度正
朝代：宋

中興詔下九重天，分建科場貢蜀賢。
急就佛宮嫌北面，載開儒館墮西偏。
得人自昔英才盛，擇地於今氣象全。
多士深思公雅意，要收鴻碩副詳延。
制置侍郎閣學台座俯從鄉論營求勝地改建貢闈嚴嚴翼翼實稱朝廷所以賓興賢能之意父老觀者莫不稱歎今工已告成命客飲之正獲與焉謹賦詩三章以紀盛事詞鄙意拙亦各言志儻蒙采察曷勝榮幸·其三
作者：度正
朝代：宋

皇家科目釣英豪，手大方能得巨鼇。
考論勳庸推虎榜，講求師友自鸞刀。
泉翁竟被盲夫棄，雲叟空勞聖主褒。
細看當年權造化，歐公眼目獨清高。
制置侍郎閣學台座俯從鄉論營求勝地改建貢闈嚴嚴翼翼實稱朝廷所以賓興賢能之意父老觀者莫不稱歎今工已告成命客飲之正獲與焉謹賦詩三章以紀盛事詞鄙意拙亦各言志儻蒙采察曷勝榮幸·其二
作者：度正
朝代：宋

殿角西頭闢禮闈，崢嶸棟宇更巍巍。
碧鷄金馬連環繞，雲頂峩眉聳翠圍。
陳范蘇張應並駕，龍章譙郭亦橫飛。
東都行復充鄉賦，却望秦關入帝畿。
制置侍郎阁学台座俯从乡论营求胜地改建贡闱严严翼翼实称朝廷所以宾兴贤能之意父老观者莫不称叹今工已告成命客饮之正获与焉谨赋诗三章以纪盛事词鄙意拙亦各言志傥蒙采察曷胜荣幸
作者：度正
朝代：宋

中兴诏下九重天，分建科场贡蜀贤。急就佛宫嫌北面，载开儒馆堕西偏。得人自昔英才盛，择地于今气象全。多士深思公雅意，要收鸿硕副详延。殿角西头辟礼闱，峥嵘栋宇更巍巍。碧鸡金马连环绕，云顶峨眉耸翠围。陈范苏张应并驾，龙章谯郭亦横飞。东都行复充乡赋，却望秦关入帝畿。皇家科目钓英豪，手大方能得巨鳌。考论勋庸推虎榜，讲求师友自鸾刀。泉翁竟被盲夫弃，云叟空劳圣主褒。细看当年权造化，欧公眼目独清高。
制置侍郎阁学台座俯从乡论营求胜地改建贡闱严严翼翼实称朝廷所以宾兴贤能之意父老观者莫不称叹今工已告成命客饮之正获与焉谨赋诗三章以纪盛事词鄙意拙亦各言志傥蒙采察曷胜荣幸·其一
作者：度正
朝代：宋
体裁：七言律诗

中兴诏下九重天，分建科场贡蜀贤。急就佛宫嫌北面，载开儒馆堕西偏。得人自昔英才盛，择地于今气象全。多士深思公雅意，要收鸿硕副详延。
制置侍郎阁学台座俯从乡论营求胜地改建贡闱严严翼翼实称朝廷所以宾兴贤能之意父老观者莫不称叹今工已告成命客饮之正获与焉谨赋诗三章以纪盛事词鄙意拙亦各言志傥蒙采察曷胜荣幸·其三
作者：度正
朝代：宋
体裁：七言律诗

皇家科目钓英豪，手大方能得巨鳌。考论勋庸推虎榜，讲求师友自鸾刀。泉翁竟被盲夫弃，云叟空劳圣主褒。细看当年权造化，欧公眼目独清高。
制置侍郎阁学台座俯从乡论营求胜地改建贡闱严严翼翼实称朝廷所以宾兴贤能之意父老观者莫不称叹今工已告成命客饮之正获与焉谨赋诗三章以纪盛事词鄙意拙亦各言志傥蒙采察曷胜荣幸·其二
作者：度正
朝代：宋

殿角西头辟礼闱，峥嵘栋宇更巍巍。碧鸡金马连环绕，云顶峨眉耸翠围。陈范苏张应并驾，龙章谯郭亦横飞。东都行复充乡赋，却望秦关入帝畿。
制置侍郎阁学台座俯从乡论营求胜地改建贡闱严严翼翼实称朝廷所以宾兴贤能之意父老观者莫不称叹今工已告成命客饮之正获与焉谨赋诗三章以纪盛事词鄙意拙亦各言志傥蒙采察曷胜荣幸·其二
作者：度正
朝代：宋

殿角西头闢礼闱，峥嵘栋宇更巍巍。
碧鷄金马连环绕，云顶峩眉耸翠围。
陈范苏张应并驾，龙章谯郭亦横飞。
东都行復充乡赋，却望秦关入帝畿。
剑门诗
作者：度正
朝代：宋
体裁：七言绝句

罗列峰峦万仞尊，横纵畦畛自村村。诸侯有道人安业，何用崎岖闭剑门。
劍門詩
作者：度正
朝代：宋

羅列峰巒萬仞尊，橫縱畦畛自村村。
諸侯有道人安業，何用崎嶇閉劍門。
南平教授勾子甲見訪於益昌自言正在華陽時渠方待試石室屢過縣齋勾重慶人將至蒼溪又訪舟中且以佳篇爲贈次韵謝之二首·其一
作者：度正
朝代：宋

頃年應聘漫談經，喜向寒窗訪聚螢。
撫字昨慚書下下，佩衿今羨領青青。
儻來富貴皆塵土，無盡詩書自日星。
珍重聖賢垂軌範，不尤臧氏不尤邢。
南平教授勾子甲見訪於益昌自言正在華陽時渠方待試石室屢過縣齋勾重慶人將至蒼溪又訪舟中且以佳篇爲贈次韵謝之二首·其二
作者：度正
朝代：宋

漢威西被浹燉煌，已覺邊塵不復揚。
一別可堪論世事，異鄉聊共舉空觴。
只愁山月嫌清淡，不怕江梅笑醉狂。
慣涉風波神不動，流行坎止未須荒。
南平教授勾子甲见访于益昌自言正在华阳时渠方待试石室屡过县斋勾重庆人将至苍溪又访舟中且以佳篇为赠次韵谢之二首
作者：度正
朝代：宋

顷年应聘漫谈经，喜向寒窗访聚萤。抚字昨惭书下下，佩衿今羡领青青。傥来富贵皆尘土，无尽诗书自日星。珍重圣贤垂轨范，不尤臧氏不尤邢。汉威西被浃燉煌，已觉边尘不复扬。一别可堪论世事，异乡聊共举空觞。只愁山月嫌清淡，不怕江梅笑醉狂。惯涉风波神不动，流行坎止未须荒。
南平教授勾子甲见访于益昌自言正在华阳时渠方待试石室屡过县斋勾重庆人将至苍溪又访舟中且以佳篇为赠次韵谢之二首·其一
作者：度正
朝代：宋
体裁：七言律诗

顷年应聘漫谈经，喜向寒窗访聚萤。抚字昨惭书下下，佩衿今羡领青青。傥来富贵皆尘土，无尽诗书自日星。珍重圣贤垂轨范，不尤臧氏不尤邢。
南平教授勾子甲见访于益昌自言正在华阳时渠方待试石室屡过县斋勾重庆人将至苍溪又访舟中且以佳篇为赠次韵谢之二首·其二
作者：度正
朝代：宋

汉威西被浃炖煌，已觉边尘不復扬。
一别可堪论世事，异乡聊共举空觞。
只愁山月嫌清淡，不怕江梅笑醉狂。
惯涉风波神不动，流行坎止未须荒。
南平教授勾子甲见访于益昌自言正在华阳时渠方待试石室屡过县斋勾重庆人将至苍溪又访舟中且以佳篇为赠次韵谢之二首·其二
作者：度正
朝代：宋

汉威西被浃燉煌，已觉边尘不复扬。一别可堪论世事，异乡聊共举空觞。只愁山月嫌清淡，不怕江梅笑醉狂。惯涉风波神不动，流行坎止未须荒。
南平教授勾子甲见访于益昌自言正在华阳时渠方待试石室屡过县斋勾重庆人将至苍溪又访舟中且以佳篇为赠次韵谢之二首临邛计次魏自言六世祖破荒先生晚居景陵因葬焉后世子孙岁时不能拜扫日负樵牧不禁之忧慨然欲往携其所藏遗书一卷求书纸尾且云是行并之武昌省运使表兄迤逦观光上国用正岩字韵赋诗一章以言志正亦用岩字韵为赋三章以勉之云·其一
作者：度正
朝代：宋
体裁：七言律诗

如何袖手伏山岩，顷刻犹能草百函。胸次宏规标众正，笔端劲气磔群谗。行看云汉翻鸿羽，更喜秋风送马衔。南国诸公共推毂，从今不复厌卑凡。
去年微之国史读易彻章梦谒晦翁相与从容话言今年读周官再用前韵录以垂教正谨依韵酬谢
作者：度正
朝代：宋

伊人寤寐自求之，钻仰应无咫尺违。试看后来身愿学，便如当日自归依。及门定许偕行止，下笔何由谬是非。好把遗编还指示，也教都识大音希。礼经遗子略闻之，大法昭然世莫违。初学卑卑由礼立，终身恳恳欲仁依。芸苗自我持三勿，克己从头绝四非。往教旧盟如可践，警其懈惰久心希。
去年微之国史读易彻章梦谒晦翁相与从容话言今年读周官再用前韵录以垂教正谨依韵酬谢·其一
作者：度正
朝代：宋
体裁：七言律诗

伊人寤寐自求之，钻仰应无咫尺违。试看后来身愿学，便如当日自归依。及门定许偕行止，下笔何由谬是非。好把遗编还指示，也教都识大音希。
去年微之国史读易彻章梦谒晦翁相与从容话言今年读周官再用前韵录以垂教正谨依韵酬谢·其二
作者：度正
朝代：宋
体裁：七言律诗

礼经遗子略闻之，大法昭然世莫违。初学卑卑由礼立，终身恳恳欲仁依。芸苗自我持三勿，克己从头绝四非。往教旧盟如可践，警其懈惰久心希。
去年微之國史讀易徹章夢謁晦翁相與從容話言今年讀周官再用前韵錄以垂教正謹依韵酬謝·其一
作者：度正
朝代：宋

伊人寤寐自求之，鑽仰應無咫尺違。
試看後來身願學，便如當日自歸依。
及門定許偕行止，下筆何由謬是非。
好把遺編還指示，也教都識大音希。
去年微之國史讀易徹章夢謁晦翁相與從容話言今年讀周官再用前韵錄以垂教正謹依韵酬謝·其二
作者：度正
朝代：宋

禮經遺子略聞之，大法昭然世莫違。
初學卑卑由禮立，終身懇懇欲仁依。
芸苗自我持三勿，克己從頭絕四非。
往教舊盟如可踐，警其懈惰久心希。
发益昌
作者：度正
朝代：宋
体裁：七言绝句

牵江万斛犯惊湍，终日号呼寸寸难。少驻不妨官避客，也教容易下前滩。
君錫知丞僚友錄示諸公所賦介壽堂詩謹次後溪先生元韵以記盛事
作者：度正
朝代：宋

老翁神氣亦輕强，鑿井耕田種豫章。
扶植高標盤石壑，養成合抱棟明堂。
風雷海運非人力，日月天開盛寵光。
既醉詩書餐道德，坐觀晚節更清香。
君锡知丞僚友录示诸公所赋介寿堂诗谨次后溪先生元韵以记盛事
作者：度正
朝代：宋
体裁：七言律诗

老翁神气亦轻强，凿井耕田种豫章。扶植高标盘石壑，养成合抱栋明堂。风雷海运非人力，日月天开盛宠光。既醉诗书餐道德，坐观晚节更清香。
呈晏制干二首
作者：度正
朝代：宋

陇西公府俱名胜，元献曾孙号最贤。玉陛新题翻墨榜，金门旧事付青毡。远游行橐诗千首，退食高斋易一编。再世起家调鼎鼐，中兴榜样更蝉联。忆昔归来自建溪，徘徊拟岘访前题。江山秀伟钟灵杰，文物光辉焕斗奎。历数儒绅真冀北，推源宗派孕江西。凤雏骥子今如许，称兕公堂傥许跻。
呈晏制干二首·其一
作者：度正
朝代：宋
体裁：七言律诗

陇西公府俱名胜，元献曾孙号最贤。玉陛新题翻墨榜，金门旧事付青毡。远游行橐诗千首，退食高斋易一编。再世起家调鼎鼐，中兴榜样更蝉联。
呈晏制干二首·其二
作者：度正
朝代：宋
体裁：七言律诗

忆昔归来自建溪，徘徊拟岘访前题。江山秀伟钟灵杰，文物光辉焕斗奎。历数儒绅真冀北，推源宗派孕江西。凤雏骥子今如许，称兕公堂傥许跻。
呈晏制幹二首·其一
作者：度正
朝代：宋

隴西公府俱名勝，元獻曾孫號最賢。
玉陛新題翻墨榜，金門舊事付青氈。
遠遊行橐詩千首，退食高齋易一編。
再世起家調鼎鼐，中興榜樣更蟬聯。
呈晏制幹二首·其二
作者：度正
朝代：宋

憶昔歸來自建溪，徘徊擬峴訪前題。
江山秀偉鍾靈傑，文物光輝煥斗奎。
歷數儒紳真冀北，推源宗派孕江西。
鳳雛驥子今如許，稱兕公堂儻許躋。
命解
作者：度正
朝代：宋

世謂臧倉解譖軻，豈知天意在干戈。
如天便欲平天下，縱百臧倉不奈何。
命解
作者：度正
朝代：宋
体裁：七言绝句

世谓臧仓解谮轲，岂知天意在干戈。如天便欲平天下，纵百臧仓不奈何。
和制置喜雨之什
作者：度正
朝代：宋
体裁：七言律诗

灵均一寸了纤埃，坐看云根万仞开。不用挥戈方扫去，等閒噀酒便呼来。清风濯我知何限，霖雨思贤想几回。更向日边勤一溉，尽苏海宇亦奇哉。
和制置喜雨之什
作者：度正
朝代：宋

靈均一寸了纖埃，坐看雲根萬仞開。
不用揮戈方掃去，等閒噀酒便呼來。
清風濯我知何限，霖雨思賢想幾回。
更向日邊勤一溉，盡蘇海宇亦奇哉。
和黄侍郎韵
作者：度正
朝代：宋

君不見君家涪翁居戎州，只爲山月來登樓。
又不見君家繡衣老使君，傳家文物如卿雲。
兩仙仙去今百載，雲冠霞佩儼如在。
數行妙墨留壁間，九頂三峩屹相對。
竹坡先生駐歸步，來拜翁祠還少佇。
水光山色爲改容，收拾奇觀入新著。
世間好景苦留人，無奈催歸作霖雨。
山谷先生心好客，爲愛橫空雪山白。
慇懃載酒清音亭，一抹雲間真絕色。
鴻飛天際去冥冥，風入松間聽琴瑟。
浮雲聚散兩茫茫，大川東注何終極。
茲遊應不減風雩，清和正值春三月。
和黄侍郎韵
作者：度正
朝代：宋

君不见君家涪翁居戎州，只为山月来登楼。又不见君家绣衣老使君，传家文物如卿云。两仙仙去今百载，云冠霞佩俨如在。数行妙墨留壁间，九顶三峨屹相对。竹坡先生驻归步，来拜翁祠还少伫。水光山色为改容，收拾奇观入新著。世间好景苦留人，无奈催归作霖雨。山谷先生心好客，为爱横空雪山白。慇勤载酒清音亭，一抹云间真绝色。鸿飞天际去冥冥，风入松间听琴瑟。浮云聚散两茫茫，大川东注何终极。兹游应不减风雩，清和正值春三月。
和黄侍郎韵
作者：度正
朝代：宋

君不见君家涪翁居戎州，只为山月来登楼。
又不见君家绣衣老使君，传家文物如卿云。
两仙仙去今百载，云冠霞佩俨如在。
数行妙墨留壁间，九顶三峩屹相对。
竹坡先生驻归步，来拜翁祠还少伫。
水光山色为改容，收拾奇观入新着。
世间好景苦留人，无奈催归作霖雨。
山谷先生心好客，为爱横空雪山白。
慇懃载酒清音亭，一抹云间真绝色。
鸿飞天际去冥冥，风入松间听琴瑟。
浮云聚散两茫茫，大川东注何终极。
兹游应不减风雩，清和正值春三月。
哀射洪陈隠居
作者：度正
朝代：宋
体裁：五言律诗

忆昔牝晨日，孤忠贯日星。川流平处静，山色本来青。浩浩何终极，嗟嗟尚典型。我思人不见，极目涕双零。
哀射洪陳隠居
作者：度正
朝代：宋

憶昔牝晨日，孤忠貫日星。
川流平處靜，山色本來青。
浩浩何終極，嗟嗟尚典型。
我思人不見，極目涕雙零。
哀通泉李佥判
作者：度正
朝代：宋
体裁：五言律诗

丰基根也厚，枝叶固其庞。地域云梦九，天街石笋双。圭璋沉下国，桃李烂他邦。寂寞涪江上，闻风意已降。
哀通泉李僉判
作者：度正
朝代：宋

豐基根也厚，枝葉固其龐。
地域雲夢九，天街石笋雙。
圭璋沉下國，桃李爛他邦。
寂寞涪江上，聞風意已降。
哀金堂张通判
作者：度正
朝代：宋
体裁：五言律诗

豫章惊早世，修节凛风林。松柏山中友，江湖物外心。茂陵多异赋，梁甫又悲吟。琢句藏深谷，他年尚德音。
哀金堂張通判
作者：度正
朝代：宋

豫章驚早世，修節凜風林。
松柏山中友，江湖物外心。
茂陵多異賦，梁甫又悲吟。
琢句藏深谷，他年尚德音。
壽制置吳侍郎
作者：度正
朝代：宋

洙泗之根枯無芽，千五百年復生花。
章通句解到聖處，格高調古意易差。
南嶽一登光萬丈，下照百物窮幽遐。
天公欲振斯文緒，卓爾大雅生長沙。
淡如清廟有遺味，粹如白璧無纖瑕。
周旋禮樂今冠冕，彈壓妖怪古鏌鋣。
翺翔祕館育儀羽，岌嶪殿中峩觸邪。
忽驚雲霧蔽日月，一落湖海潜煙霞。
浮言既空望逾遠，欻起仍乘使者車。
急祗臨遣護襄漢，旋奉溫詔來三巴。
春風所及自和氣，坐令四境還桑麻。
五月渡瀘臣敢憚，晝日三接恩意加。
皇心念爾蜀父老，因以與爾毋咨嗟。
但見田畝興孝悌，已無稂莠勞梳爬。
洋洋韶頀出正始，一洗下俚之淫哇。
夤緣末學被羅致，得以文藝陪絳紗。
作興詩書盛樂育，謂之文翁寧非耶。
蜀人德公盛於衛，思厚報之吟木瓜。
二陽寖長今初度，門無雜賓賓則嘉。
欲酌北斗薦眉壽，聽我祝辭人無譁。
先生直上作舟楫，領袖夔契承勛華。
心回元化位天地，手挈魁柄扶邦家。
工師作室貴兼用，施置寧遺負與叉。
自憐愚魯無所似，獨於詩書涉津涯。
有如使之執經侍，或能誦說聖人汙。
古來好善優天下，珍重先生借齒牙。
壽外舅富順趙使君
作者：度正
朝代：宋

天家積慶如江河，千枝萬葉魯衛毛。
聲名赫赫照今古，骨相飄飄多俊髦。
惟安懿王邁種德，當時廟社遺勳勞。
本支百世端未艾，綿綿瓜瓞更崇高。
只今中興得旦奭，夾輔日月參夔皋。
自餘材德踵相望，磊落抱負皆英豪。
或持皮帛登臺省，或奉符竹分旌旄。
金川丈人最後出，平生力學勤持操。
高談奧論不可到，一灑萬字無停毫。
聊將圭撮試當世，已被天語加崇褒。
從此公道更開泰，未必奔走懸三刀。
念昔南宮陪俊翮，偶附驥尾辭蓬蒿。
因蒙顧盼被收錄，得拜門下恩則叨。
自憐薄命薄如葉，十年再爾吟離騷。
世間情態已百轉，每歎慈愛終堅牢。
今逢佳節揆初度，欲薦眉壽酬甄陶。
丈人丈人聽我語，我語憔悴空啾嘈。
白圭三復古亦少，緇衣改爲今可遭。
人言愷悌必富貴，愷悌富貴何由逃。
不願歸來一尊酒，但願努力登三鼇。
我欲執鞭追壺中之日月，薦海上之蟠桃。
壽寺丞唐丈
作者：度正
朝代：宋

維時皇輿駐吳門，三光五嶽之氣元未分。
鍾而爲木爲杞梓，結而爲玉爲瑶琨。
先生獨得之，表裏何粹溫。
淵然之學妙今古，浩然之氣充乾坤。
探月窟，躡天根，朝蟠木，夕崑崙。
超軼絕塵有如此，餘子瞠若誰追奔。
紛紛何所知，駭歎空云云。
君不見蔡家太師倡紹述，當時流毒并雞豚。
魯國抱其學，屹如中岳尊。
又不見秦家太師握和議，羣邪噏噏迷天倫。
紫微於是時，橫身扶正論。
天公下監世忠義，畀以斯道昌其孫。
胡不遊東觀，胡不遊西崑。
胡爲尚婆娑，萬里乘朱轓。
依然不磷緇，炯炯超塵昏。
昔堯登彭叟，歷佐周與殷。
後來磻溪翁，辛勤晚策勳。
况茲才之難，典刑諒誰存。
玉律回孟陬，瑞氣如雲屯。
請賦嵩高篇，萬口同一言。
願公上玉堂，願公登金門。
功成名遂歸鄉枌，賤子年年開金罇。
壽憲使大卿
作者：度正
朝代：宋

自昔天之生大賢，其間往往幾千年。
前日顔曾乃並世，後來孫樂還齊肩。
參稽疏數未一概，廢興大抵關諸天。
恭惟皇家受眷命，五星集奎光芒懸。
復振斯文自洙泗，渙然遺響聞伊瀍。
微言奧論揭日月，九州四海俱流傳。
浩齋先生本自得，聞風特起吾東川。
當時造入自孟子，善養其氣氣浩然。
配合道義期充足，至大而剛直以全。
後來豈不有繼者，要之聞道先生先。
今夕何夕天氣好，虞琴初奏南薰絃。
正陽之月月幾望，於時蓋得乾之乾。
宜其秀質溫如玉，不磷不緇白且堅。
吾君好學古未有，直上便可升經筵。
力闢淫邪開正道，雍容堯舜陳王前。
仰視蒼蒼豈無意，如此大器堪扶顛。
諸生載酒來薦壽，山肴野蔌徒拳拳。
躋彼公堂喜拜舞，正也請賦嵩高篇。
壽章漕
作者：度正
朝代：宋

蒼蒼閩山高，悠悠閩水清。
厥初萃瑰琦，而世生豪英。
恭惟皇慶曆，當天開文明。
風雲千載會，羅列皆名卿。
當時郇國公，致身爲阿衡。
勳德著廟社，雲仍爛瑶瓊。
迨茲中興來，接武扶炎精。
先烈益以震，煌煌照天京。
藍田得佳種，歷世勤鋤耕。
荏苒歲月久，斗杓符南撐。
得此希代寶，異奏如䪫韺。
堂堂粹德容，度量何恢宏。
俾之典風憲，官邪當震驚。
俾之職獻納，國論當丕平。
俾之領樞柄，邊疆當不兵。
俾之坐廟堂，帝業當盈成。
翻懷千里綬，尺澤揚修名。
皇慈有遠聽，褒章畀一旌。
驅車振末俗，雅意先文盟。
賤子偶在泮，錫朋賦莪菁。
佳節慶親逢，黄流酌金觥。
願公接皋夔，願公齊喬彭。
百年起世德，一旦收家聲。
從容趨玉陛，懷哉一儒生。
壽黄侍郎
作者：度正
朝代：宋

玉井之泉其源深，淵涵停蓄包千尋。
風行於上渺河漢，諸子淺陋其蹄涔。
茫無畔岸容鼉鼈，富有磊落潛球琳。
大原自出號學海，餘波散及蕃儒林。
有如霽月當空照，羅列萬象中森森。
恭惟王明可用汲，一勺沃我思賢心。
推之四海澤焦槁，元戎十乘來駸駸。
銅梁玉壘日澄浄，夜氣晨光煥井參。
區區賤子愚且魯，非曰能之學鼓琴。
慇懃三弄衆掩耳，莞然一笑遭知音。
推琴而作喜欲舞，慨我得此踰兼金。
上方穆穆回元化，捨爾其誰扶當今。
傳聞丹詔九霄下，衮舄未至虛宸襟。
請書國紀開皇極，雍容調燮陽與陰。
願公自愛毋久外，天下蒼生思作霖。
壽黄運使
作者：度正
朝代：宋

南海之中三神山，高出天宇超人寰。
上有神仙百萬宅，瓊欄瑶楯相回還。
四方鱗鱗中傑觀，不知誰氏當中間。
或云黄帝之後已百世，雲仍詵詵褒衣博带千官班。
向來山澤癯，晦伏潛深灣。
是家老仙伯，下顧目所瞷。
中夜舞鸞鳳，明朝排天關。
自從放出一頭地，長江大河聲潺湲。
東皇回蹕鼓萬象，和氣襲人春初頒。
雲裾霞珮來何所，巍峩步趨貌則閑。
生香馥郁浮四座，得未曾有天非慳。
至人之子飫芳味，欲揭北斗高莫攀。
丹霄爭看來驛騎，衮衣直上承天顔。
上論唐虞開稷契，下及草野兼庸孱。
嗣德之繼發餘響，未必政爾詩書刪。
夢得學士賢表惠寄蕨芽小詩馳謝聊發一粲
作者：度正
朝代：宋

陟彼南峰採蕨芽，筠籃馳送簇英華。
東君迸出非無意，救活饑腸幾萬家。
太孺人生朝
作者：度正
朝代：宋

万事随缘处处安，分明淡泊有余欢。
痴儿解赋蟠桃颂，拙妇能炊脱粟餐。
天上神仙谁羡慕，人间真乐我团栾。
愿如松柏坚刚寿，相与年年保岁寒。
太孺人生朝
作者：度正
朝代：宋

万事随缘处处安，分明淡泊有馀欢。痴儿解赋蟠桃颂，拙妇能炊脱粟餐。天上神仙谁羡慕，人间真乐我团栾。愿如松柏坚刚寿，相与年年保岁寒。
太孺人生朝
作者：度正
朝代：宋

萬事隨緣處處安，分明淡泊有餘歡。
癡兒解賦蟠桃頌，拙婦能炊脫粟餐。
天上神仙誰羨慕，人間真樂我團欒。
願如松柏堅剛壽，相與年年保歲寒。
奉別劉思中
作者：度正
朝代：宋

憶昨我初往，斗杓正南陬。
陽氣已汗漫，伏陰纔如勾。
既見御史公，文書煩校讎。
時時延上坐，不聽毀者謀。
公兄東溪老，博我詩之幽。
軒然肯相顧，妙語吐如流。
諸郎冰雪姿，學問誰朋儔。
其長遇我厚，久要何綢繆。
感知不忍去，坐閲四月周。
寒暑無停機，忽忽今已秋。
我學曾幾何，我懷良獨憂。
親庭催我歸，歲晏無寒不。
朋友催我歸，仁義相講求。
山林本其性，麋鹿本其遊。
再拜謝所知，去去毋苦留。
奉別唐寺丞丈一首
作者：度正
朝代：宋

正家巴山陽，占田纔百畝。
春秋自耕稼，亦足餬其口。
中年或水旱，采蕨充飯糗。
四壁固屢空，滿屋貯蝌蚪。
少蒙義方訓，交口相傳授。
日記數百言，勇氣摩星斗。
既長遊鄉校，稍稍別妍醜。
父曰爾勉哉，學問貴悠久。
悚然銘諸內，庶幾造淵藪。
奈何天降割，纍纍若孤狗。
三年抱憂患，忍復言進取。
洪惟太上皇，下詔羅瓊玖。
提筆入貢士，肝肺始一嘔。
時年二十四，一得殆天偶。
自茲青衫縛，連年事奔走。
得官涪江上，距家纔百九。
一年一歸安，親族相聚首。
留連輒數月，官長怒訶吼。
三書下下考，薦者一邱叟。
浩然賦歸歟，忽復失箕箒。
獨身當門闌，內外事紛糾。
母曰毋自棄，一出庸可咎。
迺趨光範門，所志在升斗。
是時京宰相，來者無不受。
殷勤獻三策，風化略開剖。
明日益昌學，有旨除度某。
於焉具菽水，聊以慰其母。
維南有真儒，奮起光前後。
六月冒隆暑，願聞道樞紐。
一見晉其門，妙語得親手。
歸來歡有餘，俯仰對穹厚。
益昌異風土，日夕漲塵垢。
母也樂其樂，雅欲安戶牖。
版輿不可致，徒使我心愀。
時時遣家僮，歷歷問安否。
具言唐益昌，盛德世希有。
愛我如骨肉，誨我如師友。
要我以名節，期我以不朽。
母曰爾得此，敬哉不可苟。
努力勤王事，毋爲利祿誘。
儻有分寸補，何必侍左右。
因循不敢歸，春風再花柳。
正也鮮兄弟，子職寧不負。
奉檄得初心，一舸春江瀏。
區區敢有請，兵厨乞尊酒。
我欲徑持歸，升堂薦眉壽。
奉別運判劉公侍御十四丈
作者：度正
朝代：宋

漢庭諸老盡忠良，何事臺頭獨抗章。
萬里還家心似水，三年憂國鬢成霜。
盛時好去金毛鼠，明主應思鐵面郎。
聖世工夫須著力，心中一點要明光。
奉别刘思中
作者：度正
朝代：宋

忆昨我初往，斗杓正南陬。阳气已汗漫，伏阴才如勾。既见御史公，文书烦校雠。时时延上坐，不听毁者谋。公兄东溪老，博我诗之幽。轩然肯相顾，妙语吐如流。诸郎冰雪姿，学问谁朋俦。其长遇我厚，久要何绸缪。感知不忍去，坐阅四月周。寒暑无停机，忽忽今已秋。我学曾几何，我怀良独忧。亲庭催我归，岁晏无寒不。朋友催我归，仁义相讲求。山林本其性，麋鹿本其游。再拜谢所知，去去毋苦留。
奉别刘思中
作者：度正
朝代：宋

忆昨我初往，斗杓正南陬。
阳气已汗漫，伏阴纔如勾。
既见御史公，文书烦校雠。
时时延上坐，不听毁者谋。
公兄东溪老，博我诗之幽。
轩然肯相顾，妙语吐如流。
诸郎冰雪姿，学问谁朋俦。
其长遇我厚，久要何绸缪。
感知不忍去，坐阅四月周。
寒暑无停机，忽忽今已秋。
我学曾几何，我怀良独忧。
亲庭催我归，岁晏无寒不。
朋友催我归，仁义相讲求。
山林本其性，麋鹿本其游。
再拜谢所知，去去毋苦留。
奉别唐寺丞丈一首
作者：度正
朝代：宋

正家巴山阳，占田才百亩。春秋自耕稼，亦足糊其口。中年或水旱，采蕨充饭糗。四壁固屡空，满屋贮蝌蚪。少蒙义方训，交口相传授。日记数百言，勇气摩星斗。既长游乡校，稍稍别妍丑。父曰尔勉哉，学问贵悠久。？然铭诸内，庶几造渊薮。奈何天降割，累累若孤狗。三年抱忧患，忍复言进取。洪惟太上皇，下诏罗琼玖。提笔入贡士，肝肺始一呕。时年二十四，一得殆天偶。自兹青衫缚，连年事奔走。得官涪江上，距家才百九。一年一归安，亲族相聚首。留连辄数月，官长怒诃吼。三书下下考，荐者一邱叟。浩然赋归欤，忽复失箕帚。独身当门阑，内外事纷纠。母曰毋自弃，一出庸可咎。乃趋光范门，所志在升斗。是时京宰相，来者无不受。殷勤献三策，风化略开剖。明日益昌学，有旨除度某。于焉具菽水，聊以慰其母。维南有真儒，奋起光前后。六月冒隆暑，愿闻道枢纽。一见晋其门，妙语得亲手。归来欢有馀，俯仰对穹厚。益昌异风土，日夕涨尘垢。母也乐其乐，雅欲安户牖。版舆不可致，徒使我心愀。时时遣家僮，历历问安否。具言唐益昌，盛德世希有。爱我如骨肉，诲我如师友。要我以名节，期我以不朽。母曰尔得此，敬哉不可苟。努力勤王事，毋为利禄诱。傥有分寸补，何必侍左右。因循不敢归，春风再花柳。正也鲜兄弟，子职宁不负。奉檄得初心，一舸春江浏。区区敢有请，兵厨乞尊酒。我欲径持归，升堂荐眉寿。
奉别唐寺丞丈一首
作者：度正
朝代：宋
体裁：古风

正家巴山阳，占田才百亩。春秋自耕稼，亦足糊其口。中年或水旱，采蕨充饭糗。四壁固屡空，满屋贮蝌蚪。少蒙义方训，交口相传授。日记数百言，勇气摩星斗。既长游乡校，稍稍别妍丑。父曰尔勉哉，学问贵悠久。�然铭诸内，庶几造渊薮。奈何天降割，累累若孤狗。三年抱忧患，忍复言进取。洪惟太上皇，下诏罗琼玖。提笔入贡士，肝肺始一呕。时年二十四，一得殆天偶。自兹青衫缚，连年事奔走。得官涪江上，距家才百九。一年一归安，亲族相聚首。留连辄数月，官长怒诃吼。三书下下考，荐者一邱叟。浩然赋归欤，忽复失箕帚。独身当门阑，内外事纷纠。母曰毋自弃，一出庸可咎。乃趋光范门，所志在升斗。是时京宰相，来者无不受。殷勤献三策，风化略开剖。明日益昌学，有旨除度某。于焉具菽水，聊以慰其母。维南有真儒，奋起光前后。六月冒隆暑，愿闻道枢纽。一见晋其门，妙语得亲手。归来欢有馀，俯仰对穹厚。益昌异风土，日夕涨尘垢。母也乐其乐，雅欲安户牖。版舆不可致，徒使我心愀。时时遣家僮，历历问安否。具言唐益昌，盛德世希有。爱我如骨肉，诲我如师友。要我以名节，期我以不朽。母曰尔得此，敬哉不可苟。努力勤王事，毋为利禄诱。傥有分寸补，何必侍左右。因循不敢归，春风再花柳。正也鲜兄弟，子职宁不负。奉檄得初心，一舸春江浏。区区敢有请，兵厨乞尊酒。我欲径持归，升堂荐眉寿。
奉别唐寺丞丈一首
作者：度正
朝代：宋

正家巴山阳，占田纔百亩。
春秋自耕稼，亦足餬其口。
中年或水旱，采蕨充饭糗。
四壁固屡空，满屋贮蝌蚪。
少蒙义方训，交口相传授。
日记数百言，勇气摩星斗。
既长游乡校，稍稍别妍丑。
父曰尔勉哉，学问贵悠久。
悚然铭诸内，庶几造渊薮。
奈何天降割，纍纍若孤狗。
三年抱忧患，忍復言进取。
洪惟太上皇，下诏罗琼玖。
提笔入贡士，肝肺始一呕。
时年二十四，一得殆天偶。
自兹青衫缚，连年事奔走。
得官涪江上，距家纔百九。
一年一归安，亲族相聚首。
留连辄数月，官长怒诃吼。
三书下下考，荐者一邱叟。
浩然赋归欤，忽復失箕箒。
独身当门阑，内外事纷纠。
母曰毋自弃，一出庸可咎。
乃趋光范门，所志在升斗。
是时京宰相，来者无不受。
殷勤献三策，风化略开剖。
明日益昌学，有旨除度某。
于焉具菽水，聊以慰其母。
维南有真儒，奋起光前后。
六月冒隆暑，愿闻道枢纽。
一见晋其门，妙语得亲手。
归来欢有余，俯仰对穹厚。
益昌异风土，日夕涨尘垢。
母也乐其乐，雅欲安户牖。
版舆不可致，徒使我心愀。
时时遣家僮，历历问安否。
具言唐益昌，盛德世希有。
爱我如骨肉，诲我如师友。
要我以名节，期我以不朽。
母曰尔得此，敬哉不可苟。
努力勤王事，毋为利禄诱。
傥有分寸补，何必侍左右。
因循不敢归，春风再花柳。
正也鲜兄弟，子职宁不负。
奉檄得初心，一舸春江浏。
区区敢有请，兵厨乞尊酒。
我欲径持归，升堂荐眉寿。
奉别运判刘公侍御十四丈
作者：度正
朝代：宋

汉庭诸老尽忠良，何事台头独抗章。
万里还家心似水，三年忧国鬓成霜。
盛时好去金毛鼠，明主应思铁面郎。
圣世工夫须着力，心中一点要明光。
奉别运判刘公侍御十四丈
作者：度正
朝代：宋

汉庭诸老尽忠良，何事台头独抗章。万里还家心似水，三年忧国鬓成霜。盛时好去金毛鼠，明主应思铁面郎。圣世工夫须著力，心中一点要明光。
奉呈制机
作者：度正
朝代：宋

三弄熏风再入絃，东堂珠履压初筵。
红莲喜泛西来日，蓬矢欣逢北伐天。
一句缁衣真旧咏，几章绿竹更新笺。
中兴事业皆余地，何用糢糊佛与仙。
奉呈制机
作者：度正
朝代：宋

三弄薰风再入弦，东堂珠履压初筵。红莲喜泛西来日，蓬矢欣逢北伐天。一句缁衣真旧咏，几章绿竹更新笺。中兴事业皆馀地，何用模糊佛与仙。
奉呈制機
作者：度正
朝代：宋

三弄薰風再入絃，東堂珠履壓初筵。
紅蓮喜泛西來日，蓬矢欣逢北伐天。
一句緇衣真舊詠，幾章綠竹更新箋。
中興事業皆餘地，何用糢糊佛與仙。
奉壽季章大參相公
作者：度正
朝代：宋

卓立三峰萬仞高，依然兄弟並雄褒。
卷懷經濟藏三徑，震起聲音滿九皋。
曾向黄扉參道論，詎容綠野恣閒遨。
紫雲山下梅偏早，欲送清香薦玉醪。
奉寿季章大参相公
作者：度正
朝代：宋
体裁：七言律诗

卓立三峰万仞高，依然兄弟并雄褒。卷怀经济藏三径，震起声音满九皋。曾向黄扉参道论，讵容绿野恣閒遨。紫云山下梅偏早，欲送清香荐玉醪。
奉挽友三舅知县还山
作者：度正
朝代：宋

衣冠推甲族，诗礼自深长。雅意如诸谢，名章似晚唐。乱流浮小艇，绕屋种脩篁。胸次浑如许，行藏已两忘。晚来为令尹，此意亦云聊。举箑清风满，弹琴白日消。精神元未瘁，魂魄竟难招。回首梅溪路，伤心过画桥。
奉挽友三舅知县还山·其一
作者：度正
朝代：宋

衣冠推甲族，诗礼自深长。雅意如诸谢，名章似晚唐。乱流浮小艇，绕屋种脩篁。胸次浑如许，行藏已两忘。
奉挽灵泉明府东叔学士
作者：度正
朝代：宋

西州文物起雷霆，四海一家仰聚星。五凤翱翔横碧落，双凫朝谒堕青冥。疑归天上修仙史，耻向人间驾说铃。长叹良朋难再得，更忧吾道太彫零。
奉挽近故制置侍郎畏斋先生吴公
作者：度正
朝代：宋

人物雄三楚，师传自五峰。求仁居广大，学道到从容。世仰堂堂表，天知磊磊胸。斯文真不幸，海内失儒宗。讣音来岳麓，天下想遗忠。金匮嘉言在，清朝雅望空。汉庭悲贾傅，蜀学祀文翁。没世名逾盛，方知此道公。当年王事急，盛夏叹驰驱。振铎宣皇化，登车礼硕儒。薛公推一范，张老得三苏。扰扰成何事，千年美意俱。
奉挽近故太夫人史氏二首
作者：度正
朝代：宋

佩服诗书训，周旋礼义中。春风三月永，淑气四时融。当户能安节，传家务教忠。真成滂也母，百世仰高风。有子来为牧，孜孜奉母慈。涵濡千里润，雍睦一家推。寿考国人愿，循良圣主知。诏书催令伯，叹息想遗规。
奉挽近故安抚侍郎龙学刘公
作者：度正
朝代：宋

有开元祐相，世世出英才。坚正由天得，高明自学来。清忠通圣鉴，雅望应公台。渭上明星落，山山草木哀。学术原三代，文章自两京。公朝推宿德，近世号名卿。楚俗思羊祜，陈人泣孔明。平生知己泪，今日为公倾。
奉挽近故安抚侍郎龙学刘公·其一
作者：度正
朝代：宋

有开元祐相，世世出英才。坚正由天得，高明自学来。清忠通圣鉴，雅望应公台。渭上明星落，山山草木哀。
奉謁夔州何異侍郎
作者：度正
朝代：宋

浩蕩江南春更和，幾回風月又婆娑。
夔門外戶千鈞重，灧澦中流一節高。
蜀國移花今日事，上林種柳舊年窠。
殘膏餘馥知何恨，徙倚江皋揖晉波。
奉谒夔州何异侍郎
作者：度正
朝代：宋

浩荡江南春更和，几回风月又婆娑。
夔门外户千钧重，滟滪中流一节高。
蜀国移花今日事，上林种柳旧年窠。
残膏余馥知何恨，徙倚江皋揖晋波。
奉谒夔州何异侍郎
作者：度正
朝代：宋

浩荡江南春更和，几回风月又婆娑。夔门外户千钧重，滟滪中流一节高。蜀国移花今日事，上林种柳旧年窠。残膏馀馥知何恨，徙倚江皋揖晋波。
奉輓友三舅知县还山·其一
作者：度正
朝代：宋

衣冠推甲族，诗礼自深长。
雅意如诸谢，名章似晚唐。
乱流浮小艇，绕屋种修篁。
胸次浑如许，行藏已两忘。
奉輓友三舅知县还山·其二
作者：度正
朝代：宋
体裁：五言律诗

晚来为令尹，此意亦云聊。举箑清风满，弹琴白日消。精神元未瘁，魂魄竟难招。回首梅溪路，伤心过画桥。
奉輓友三舅知縣還山·其一
作者：度正
朝代：宋

衣冠推甲族，詩禮自深長。
雅意如諸謝，名章似晚唐。
亂流浮小艇，繞屋種脩篁。
胸次渾如許，行藏已兩忘。
奉輓友三舅知縣還山·其二
作者：度正
朝代：宋

晚來爲令尹，此意亦云聊。
舉箑清風滿，彈琴白日消。
精神元未瘁，魂魄竟難招。
回首梅溪路，傷心過畫橋。
奉輓浦江譙夫人
作者：度正
朝代：宋

天資高朗識精微，千載興亡洞是非。
子美詩中聞鳳語，羲之筆下相鸞飛。
口傳諸子今爲盛，心念宗周古亦稀。
喜懼高懷如履薄，西瞻白鶴重歔欷。
奉輓浦江谯夫人
作者：度正
朝代：宋
体裁：七言律诗

天资高朗识精微，千载兴亡洞是非。子美诗中闻凤语，羲之笔下相鸾飞。口传诸子今为盛，心念宗周古亦稀。喜惧高怀如履薄，西瞻白鹤重歔欷。
奉輓灵泉明府东叔学士
作者：度正
朝代：宋

西州文物起雷霆，四海一家仰聚星。
五凤翱翔横碧落，双鳬朝谒堕青冥。
疑归天上修仙史，耻向人间驾说铃。
长叹良朋难再得，更忧吾道太雕零。
奉輓近故制置侍郎畏斋先生吴公·其一
作者：度正
朝代：宋
体裁：五言律诗

人物雄三楚，师传自五峰。求仁居广大，学道到从容。世仰堂堂表，天知磊磊胸。斯文真不幸，海内失儒宗。
奉輓近故制置侍郎畏斋先生吴公·其三
作者：度正
朝代：宋
体裁：五言律诗

当年王事急，盛夏叹驰驱。振铎宣皇化，登车礼硕儒。薛公推一范，张老得三苏。扰扰成何事，千年美意俱。
奉輓近故制置侍郎畏斋先生吴公·其二
作者：度正
朝代：宋
体裁：五言律诗

讣音来岳麓，天下想遗忠。金匮嘉言在，清朝雅望空。汉庭悲贾傅，蜀学祀文翁。没世名逾盛，方知此道公。
奉輓近故制置侍郎畏齋先生吳公·其一
作者：度正
朝代：宋

人物雄三楚，師傳自五峰。
求仁居廣大，學道到從容。
世仰堂堂表，天知磊磊胸。
斯文真不幸，海內失儒宗。
奉輓近故制置侍郎畏齋先生吳公·其三
作者：度正
朝代：宋

當年王事急，盛夏歎馳驅。
振鐸宣皇化，登車禮碩儒。
薛公推一范，張老得三蘇。
擾擾成何事，千年美意俱。
奉輓近故制置侍郎畏齋先生吳公·其二
作者：度正
朝代：宋

訃音來嶽麓，天下想遺忠。
金匱嘉言在，清朝雅望空。
漢庭悲賈傅，蜀學祀文翁。
沒世名逾盛，方知此道公。
奉輓近故太夫人史氏二首·其一
作者：度正
朝代：宋

佩服詩書訓，周旋禮義中。
春風三月永，淑氣四時融。
當戶能安節，傳家務教忠。
真成滂也母，百世仰高風。
奉輓近故太夫人史氏二首·其一
作者：度正
朝代：宋
体裁：五言律诗

佩服诗书训，周旋礼义中。春风三月永，淑气四时融。当户能安节，传家务教忠。真成滂也母，百世仰高风。
奉輓近故太夫人史氏二首·其二
作者：度正
朝代：宋

有子來爲牧，孜孜奉母慈。
涵濡千里潤，雍睦一家推。
壽考國人願，循良聖主知。
詔書催令伯，歎息想遺規。
奉輓近故太夫人史氏二首·其二
作者：度正
朝代：宋
体裁：五言律诗

有子来为牧，孜孜奉母慈。涵濡千里润，雍睦一家推。寿考国人愿，循良圣主知。诏书催令伯，叹息想遗规。
奉輓近故安抚侍郎龙学刘公·其一
作者：度正
朝代：宋

有开元佑相，世世出英才。
坚正由天得，高明自学来。
清忠通圣鑑，雅望应公台。
渭上明星落，山山草木哀。
奉輓近故安抚侍郎龙学刘公·其二
作者：度正
朝代：宋
体裁：五言律诗

学术原三代，文章自两京。公朝推宿德，近世号名卿。楚俗思羊祜，陈人泣孔明。平生知己泪，今日为公倾。
奉輓近故安撫侍郎龍學劉公·其一
作者：度正
朝代：宋

有開元祐相，世世出英才。
堅正由天得，高明自學來。
清忠通聖鑑，雅望應公台。
渭上明星落，山山草木哀。
奉輓近故安撫侍郎龍學劉公·其二
作者：度正
朝代：宋

學術原三代，文章自兩京。
公朝推宿德，近世號名卿。
楚俗思羊祜，陳人泣孔明。
平生知己淚，今日爲公傾。
奉輓靈泉明府東叔學士
作者：度正
朝代：宋

西州文物起雷霆，四海一家仰聚星。
五鳳翺翔橫碧落，雙鳬朝謁墮青冥。
疑歸天上修仙史，恥向人間駕說鈴。
長歎良朋難再得，更憂吾道太彫零。
奉送三榮王子文遊益昌·其一
作者：度正
朝代：宋

廉遜先生袖手間，徽猷學士屢開藩。
行藏有道俱奇絕，誰似清名萃一門。
奉送三榮王子文遊益昌·其三
作者：度正
朝代：宋

料得人人喜自新，爾民元是漢人民。
君王仁對于天下，元帥慈祥也似春。
奉送三榮王子文遊益昌·其二
作者：度正
朝代：宋

自修盟好諱言兵，競喜豐年賀太平。
養得狐狸解猖獗，健兒還勝老儒生。
奉送三榮王子文遊益昌·其四
作者：度正
朝代：宋

徽學諸孫亦俊游，舌端造化挽洪流。
慨然投筆從裘馬，要學班超萬里侯。
奉送三荣王子文游益昌
作者：度正
朝代：宋

廉逊先生袖手间，徽猷学士屡开藩。行藏有道俱奇绝，谁似清名萃一门。自修盟好讳言兵，竞喜丰年贺太平。养得狐狸解猖獗，健儿还胜老儒生。料得人人喜自新，尔民元是汉人民。君王仁对于天下，元帅慈祥也似春。徽学诸孙亦俊游，舌端造化挽洪流。慨然投笔从裘马，要学班超万里侯。
奉送三荣王子文游益昌·其一
作者：度正
朝代：宋
体裁：七言绝句

廉逊先生袖手间，徽猷学士屡开藩。行藏有道俱奇绝，谁似清名萃一门。
奉送三荣王子文游益昌·其三
作者：度正
朝代：宋
体裁：七言绝句

料得人人喜自新，尔民元是汉人民。君王仁对于天下，元帅慈祥也似春。
奉送三荣王子文游益昌·其二
作者：度正
朝代：宋
体裁：七言绝句

自修盟好讳言兵，竞喜丰年贺太平。养得狐狸解猖獗，健儿还胜老儒生。
奉送三荣王子文游益昌·其四
作者：度正
朝代：宋
体裁：七言绝句

徽学诸孙亦俊游，舌端造化挽洪流。慨然投笔从裘马，要学班超万里侯。
奉送温甫主簿赴昌元新任
作者：度正
朝代：宋

年来昌合颇多儒，满目青山秀不枯。隐者能通三圣易，贤良更缵六经图。簿书整暇抛官事，朋友从容味道腴。我已倦游还旧隐，新吟时寄几篇无。
奉送温甫主簿赴昌元新任
作者：度正
朝代：宋

年来昌合颇多儒，满目青山秀不枯。
隠者能通三圣易，贤良更缵六经图。
簿书整暇抛官事，朋友从容味道腴。
我已倦游还旧隠，新吟时寄几篇无。
奉送游子正监簿解嘉定郡绂赴利漕诗
作者：度正
朝代：宋

中兴人物烂如星，西海之滨起一经。皇极虚怀咨谠直，远人却立望仪形。回天万宇光冲斗，夹日一心梦绕庭。何草不黄风雨后，更看老柏独青青。君王神武念京都，关洛规恢入庙谟。渭水新屯观定势，木牛成算付真儒。驰驱莫惜销人髀，矍铄还堪发壮图。会看诗书真事业，摩挲剑石为平铺。
奉送游子正监簿解嘉定郡绂赴利漕诗·其一
作者：度正
朝代：宋

中兴人物烂如星，西海之滨起一经。皇极虚怀咨谠直，远人却立望仪形。回天万宇光冲斗，夹日一心梦绕庭。何草不黄风雨后，更看老柏独青青。
奉送游子正监簿解嘉定郡绂赴利漕诗·其一
作者：度正
朝代：宋

中兴人物烂如星，西海之滨起一经。
皇极虚怀咨谠直，远人却立望仪形。
回天万宇光衝斗，夹日一心梦绕庭。
何草不黄风雨后，更看老柏独青青。
奉送游子正监簿解嘉定郡绂赴利漕诗·其二
作者：度正
朝代：宋
体裁：七言律诗

君王神武念京都，关洛规恢入庙谟。渭水新屯观定势，木牛成算付真儒。驰驱莫惜销人髀，矍铄还堪发壮图。会看诗书真事业，摩挲剑石为平铺。
奉送游子正監簿解嘉定郡紱赴利漕詩·其一
作者：度正
朝代：宋

中興人物爛如星，西海之濱起一經。
皇極虛懷咨讜直，遠人却立望儀形。
回天萬宇光衝斗，夾日一心夢繞庭。
何草不黄風雨後，更看老柏獨青青。
奉送游子正監簿解嘉定郡紱赴利漕詩·其二
作者：度正
朝代：宋

君王神武念京都，關洛規恢入廟謨。
渭水新屯觀定勢，木牛成算付真儒。
馳驅莫惜銷人髀，矍鑠還堪發壯圖。
會看詩書真事業，摩挲劍石爲平鋪。
奉送溫甫主簿赴昌元新任
作者：度正
朝代：宋

年來昌合頗多儒，滿目青山秀不枯。
隠者能通三聖易，賢良更纘六經圖。
簿書整暇拋官事，朋友從容味道腴。
我已倦遊還舊隠，新吟時寄幾篇無。
寄襄阳杨侍郎三丈
作者：度正
朝代：宋

茫茫天地间，万象森纷罗。
乃眷蜀三川，神气尤雄豪。
一川发于岷，一川分于洮。
一川启母来，其名为江沱。
洮江得三陈，经纶参夔皋。
协心裨兴运，庙社遗勋劳。
岷江得两苏，议论丘与轲。
只今元佑碑，辉华万丈高。
沱江当其中，瀰漫而委佗。
中兴得五杨，其三真英髦。
绵州号魁磊，射策登巍科。
嘉谟洊入告，旋进旋蹉跎。
南部最逸才，气欲星斗摩。
遗墨数千言，往往皆离骚。
惜哉天下士，中道迷山阿。
三丈宽宇量，中立而不它。
事业照锦屏，文章烂岷峨。
缩手不近前，三年淹礼曹。
翻然念乡舍，屡乞分旌旄。
天子勉从之，出镇姑养痾。
荆南古都会，十万雄干戈。
闭阁阅诗书，人物如春和。
襄阳控敌衝，铁骑连两河。
抚之以仁义，敌人不敢过。
如闻九天上，屡欲书归禾。
生人政云霓，如何久婆娑。
一嘿了万事，明哲中自韬。
造次颠沛间，超然完所操。
缙绅岂不愿，广厦陪赓歌。
吹嘘元气回，彙征如拔茅。
正生沱江滨，饮啄同一波。
辛勤事学问，如琢磨切磋。
大不遗泰山，小不遗秋毫。
古今靡不该，上下靡不包。
动静极根源，万物无所逃。
中心如金石，困折亦已多。
常忧辱此江，而为江神呵。
行李弥域中，皇皇莫一遭。
扁舟復东来，欲见空神交。
引领写胸臆，清风送洪涛。
寄襄阳杨侍郎三丈
作者：度正
朝代：宋

茫茫天地间，万象森纷罗。乃眷蜀三川，神气尤雄豪。一川发于岷，一川分于洮。一川启母来，其名为江沱。洮江得三陈，经纶参夔皋。协心裨兴运，庙社遗勋劳。岷江得两苏，议论丘与轲。只今元祐碑，辉华万丈高。沱江当其中，瀰漫而委佗。中兴得五杨，其三真英髦。绵州号魁磊，射策登巍科。嘉谟荐入告，旋进旋蹉跎。南部最逸才，气欲星斗摩。遗墨数千言，往往皆离骚。惜哉天下士，中道迷山阿。三丈宽宇量，中立而不它。事业照锦屏，文章烂岷峨。缩手不近前，三年淹礼曹。翻然念乡舍，屡乞分旌旄。天子勉从之，出镇姑养痾。荆南古都会，十万雄干戈。闭阁阅诗书，人物如春和。襄阳控敌冲，铁骑连两河。抚之以仁义，敌人不敢过。如闻九天上，屡欲书归禾。生人政云霓，如何久婆娑。一嘿了万事，明哲中自韬。造次颠沛间，超然完所操。缙绅岂不愿，广厦陪赓歌。吹嘘元气回，汇征如拔茅。正生沱江滨，饮啄同一波。辛勤事学问，如琢磨切磋。大不遗泰山，小不遗秋毫。古今靡不该，上下靡不包。动静极根源，万物无所逃。中心如金石，困折亦已多。常忧辱此江，而为江神呵。行李弥域中，皇皇莫一遭。扁舟复东来，欲见空神交。引领写胸臆，清风送洪涛。
寄襄陽楊侍郎三丈
作者：度正
朝代：宋

茫茫天地間，萬象森紛羅。
迺眷蜀三川，神氣尤雄豪。
一川發于岷，一川分於洮。
一川啟母來，其名爲江沱。
洮江得三陳，經綸參夔皋。
協心裨興運，廟社遺勳勞。
岷江得兩蘇，議論丘與軻。
只今元祐碑，輝華萬丈高。
沱江當其中，瀰漫而委佗。
中興得五楊，其三真英髦。
綿州號魁磊，射策登巍科。
嘉謨洊入告，旋進旋蹉跎。
南部最逸才，氣欲星斗摩。
遺墨數千言，往往皆離騷。
惜哉天下士，中道迷山阿。
三丈寬宇量，中立而不它。
事業照錦屏，文章爛岷峨。
縮手不近前，三年淹禮曹。
翻然念鄉舍，屢乞分旌旄。
天子勉從之，出鎮姑養痾。
荆南古都會，十萬雄干戈。
閉閣閲詩書，人物如春和。
襄陽控敵衝，鐵騎連兩河。
撫之以仁義，敵人不敢過。
如聞九天上，屢欲書歸禾。
生人政雲霓，如何久婆娑。
一嘿了萬事，明哲中自韜。
造次顛沛間，超然完所操。
縉紳豈不願，廣厦陪賡歌。
吹噓元氣回，彙征如拔茅。
正生沱江濱，飲啄同一波。
辛勤事學問，如琢磨切磋。
大不遺泰山，小不遺秋毫。
古今靡不該，上下靡不包。
動靜極根源，萬物無所逃。
中心如金石，困折亦已多。
常憂辱此江，而爲江神呵。
行李彌域中，皇皇莫一遭。
扁舟復東來，欲見空神交。
引領寫胸臆，清風送洪濤。
寿制置吴侍郎
作者：度正
朝代：宋

洙泗之根枯无芽，千五百年复生花。章通句解到圣处，格高调古意易差。南岳一登光万丈，下照百物穷幽遐。天公欲振斯文绪，卓尔大雅生长沙。淡如清庙有遗味，粹如白璧无纤瑕。周旋礼乐今冠冕，弹压妖怪古镆铘。翱翔秘馆育仪羽，岌嶪殿中峨触邪。忽惊云雾蔽日月，一落湖海潜烟霞。浮言既空望逾远，欻起仍乘使者车。急祗临遣护襄汉，旋奉温诏来三巴。春风所及自和气，坐令四境还桑麻。五月渡泸臣敢惮，昼日三接恩意加。皇心念尔蜀父老，因以与尔毋咨嗟。但见田亩兴孝悌，已无稂莠劳梳爬。洋洋韶頀出正始，一洗下俚之淫哇。夤缘末学被罗致，得以文艺陪绛纱。作兴诗书盛乐育，谓之文翁宁非耶。蜀人德公盛于卫，思厚报之吟木瓜。二阳寖长今初度，门无杂宾宾则嘉。欲酌北斗荐眉寿，听我祝辞人无哗。先生直上作舟楫，领袖夔契承勋华。心回元化位天地，手挈魁柄扶邦家。工师作室贵兼用，施置宁遗负与叉。自怜愚鲁无所似，独于诗书涉津涯。有如使之执经侍，或能诵说圣人污。古来好善优天下，珍重先生借齿牙。
寿制置吴侍郎
作者：度正
朝代：宋

洙泗之根枯无芽，千五百年復生花。
章通句解到圣处，格高调古意易差。
南岳一登光万丈，下照百物穷幽遐。
天公欲振斯文绪，卓尔大雅生长沙。
淡如清庙有遗味，粹如白璧无纤瑕。
周旋礼乐今冠冕，弹压妖怪古镆铘。
翱翔秘馆育仪羽，岌嶪殿中峩触邪。
忽惊云雾蔽日月，一落湖海潜烟霞。
浮言既空望逾远，欻起仍乘使者车。
急祗临遣护襄汉，旋奉温诏来三巴。
春风所及自和气，坐令四境还桑麻。
五月渡泸臣敢惮，昼日三接恩意加。
皇心念尔蜀父老，因以与尔毋咨嗟。
但见田亩兴孝悌，已无稂莠劳梳爬。
洋洋韶頀出正始，一洗下俚之淫哇。
夤缘末学被罗致，得以文艺陪绛纱。
作兴诗书盛乐育，谓之文翁宁非耶。
蜀人德公盛于卫，思厚报之吟木瓜。
二阳寖长今初度，门无杂宾宾则嘉。
欲酌北斗荐眉寿，听我祝辞人无譁。
先生直上作舟楫，领袖夔契承勋华。
心回元化位天地，手挈魁柄扶邦家。
工师作室贵兼用，施置宁遗负与叉。
自怜愚鲁无所似，独于诗书涉津涯。
有如使之执经侍，或能诵说圣人污。
古来好善优天下，珍重先生借齿牙。
寿外舅富顺赵使君
作者：度正
朝代：宋

天家积庆如江河，千枝万叶鲁卫毛。
声名赫赫照今古，骨相飘飘多俊髦。
惟安懿王迈种德，当时庙社遗勋劳。
本支百世端未艾，绵绵瓜瓞更崇高。
只今中兴得旦奭，夹辅日月参夔皋。
自余材德踵相望，磊落抱负皆英豪。
或持皮帛登台省，或奉符竹分旌旄。
金川丈人最后出，平生力学勤持操。
高谈奥论不可到，一洒万字无停毫。
聊将圭撮试当世，已被天语加崇褒。
从此公道更开泰，未必奔走悬三刀。
念昔南宫陪俊翮，偶附骥尾辞蓬蒿。
因蒙顾盼被收录，得拜门下恩则叨。
自怜薄命薄如叶，十年再尔吟离骚。
世间情态已百转，每叹慈爱终坚牢。
今逢佳节揆初度，欲荐眉寿酬甄陶。
丈人丈人听我语，我语憔悴空啾嘈。
白圭三復古亦少，缁衣改为今可遭。
人言恺悌必富贵，恺悌富贵何由逃。
不愿归来一尊酒，但愿努力登三鳌。
我欲执鞭追壶中之日月，荐海上之蟠桃。
寿外舅富顺赵使君
作者：度正
朝代：宋

天家积庆如江河，千枝万叶鲁卫毛。声名赫赫照今古，骨相飘飘多俊髦。惟安懿王迈种德，当时庙社遗勋劳。本支百世端未艾，绵绵瓜瓞更崇高。只今中兴得旦奭，夹辅日月参夔皋。自馀材德踵相望，磊落抱负皆英豪。或持皮帛登台省，或奉符竹分旌旄。金川丈人最后出，平生力学勤持操。高谈奥论不可到，一洒万字无停毫。聊将圭撮试当世，已被天语加崇褒。从此公道更开泰，未必奔走悬三刀。念昔南宫陪俊翮，偶附骥尾辞蓬蒿。因蒙顾盼被收录，得拜门下恩则叨。自怜薄命薄如叶，十年再尔吟离骚。世间情态已百转，每叹慈爱终坚牢。今逢佳节揆初度，欲荐眉寿酬甄陶。丈人丈人听我语，我语憔悴空啾嘈。白圭三复古亦少，缁衣改为今可遭。人言恺悌必富贵，恺悌富贵何由逃。不愿归来一尊酒，但愿努力登三鳌。我欲执鞭追壶中之日月，荐海上之蟠桃。
寿宪使大卿
作者：度正
朝代：宋

自昔天之生大贤，其间往往几千年。前日颜曾乃并世，后来孙乐还齐肩。参稽疏数未一概，废兴大抵关诸天。恭惟皇家受眷命，五星集奎光芒悬。复振斯文自洙泗，涣然遗响闻伊瀍。微言奥论揭日月，九州四海俱流传。浩斋先生本自得，闻风特起吾东川。当时造入自孟子，善养其气气浩然。配合道义期充足，至大而刚直以全。后来岂不有继者，要之闻道先生先。今夕何夕天气好，虞琴初奏南薰弦。正阳之月月几望，于时盖得乾之乾。宜其秀质温如玉，不磷不缁白且坚。吾君好学古未有，直上便可升经筵。力辟淫邪开正道，雍容尧舜陈王前。仰视苍苍岂无意，如此大器堪扶颠。诸生载酒来荐寿，山肴野蔌徒拳拳。跻彼公堂喜拜舞，正也请赋嵩高篇。
寿宪使大卿
作者：度正
朝代：宋

自昔天之生大贤，其间往往几千年。
前日颜曾乃并世，后来孙乐还齐肩。
参稽疏数未一概，废兴大抵关诸天。
恭惟皇家受眷命，五星集奎光芒悬。
復振斯文自洙泗，涣然遗响闻伊瀍。
微言奥论揭日月，九州四海俱流传。
浩斋先生本自得，闻风特起吾东川。
当时造入自孟子，善养其气气浩然。
配合道义期充足，至大而刚直以全。
后来岂不有继者，要之闻道先生先。
今夕何夕天气好，虞琴初奏南熏絃。
正阳之月月几望，于时盖得干之干。
宜其秀质温如玉，不磷不缁白且坚。
吾君好学古未有，直上便可升经筵。
力闢淫邪开正道，雍容尧舜陈王前。
仰视苍苍岂无意，如此大器堪扶颠。
诸生载酒来荐寿，山肴野蔌徒拳拳。
跻彼公堂喜拜舞，正也请赋嵩高篇。
寿寺丞唐丈
作者：度正
朝代：宋

维时皇舆驻吴门，三光五岳之气元未分。
钟而为木为杞梓，结而为玉为瑶琨。
先生独得之，表裏何粹温。
渊然之学妙今古，浩然之气充干坤。
探月窟，蹑天根，朝蟠木，夕昆崙。
超轶绝尘有如此，余子瞠若谁追奔。
纷纷何所知，骇叹空云云。
君不见蔡家太师倡绍述，当时流毒并鸡豚。
鲁国抱其学，屹如中岳尊。
又不见秦家太师握和议，羣邪噏噏迷天伦。
紫微于是时，横身扶正论。
天公下监世忠义，畀以斯道昌其孙。
胡不游东观，胡不游西昆。
胡为尚婆娑，万里乘朱轓。
依然不磷缁，炯炯超尘昏。
昔尧登彭叟，历佐周与殷。
后来磻溪翁，辛勤晚策勋。
况兹才之难，典刑谅谁存。
玉律回孟陬，瑞气如云屯。
请赋嵩高篇，万口同一言。
愿公上玉堂，愿公登金门。
功成名遂归乡枌，贱子年年开金罇。
寿寺丞唐丈
作者：度正
朝代：宋

维时皇舆驻吴门，三光五岳之气元未分。钟而为木为杞梓，结而为玉为瑶琨。先生独得之，表里何粹温。渊然之学妙今古，浩然之气充乾坤。探月窟，蹑天根，朝蟠木，夕昆崙。超轶绝尘有如此，馀子瞠若谁追奔。纷纷何所知，骇叹空云云。君不见蔡家太师倡绍述，当时流毒并鸡豚。鲁国抱其学，屹如中岳尊。又不见秦家太师握和议，群邪噏噏迷天伦。紫微于是时，横身扶正论。天公下监世忠义，畀以斯道昌其孙。胡不游东观，胡不游西昆。胡为尚婆娑，万里乘朱轓。依然不磷缁，炯炯超尘昏。昔尧登彭叟，历佐周与殷。后来磻溪翁，辛勤晚策勋。况兹才之难，典刑谅谁存。玉律回孟陬，瑞气如云屯。请赋嵩高篇，万口同一言。愿公上玉堂，愿公登金门。功成名遂归乡枌，贱子年年开金樽。
寿章漕
作者：度正
朝代：宋

苍苍闽山高，悠悠闽水清。
厥初萃瑰琦，而世生豪英。
恭惟皇庆历，当天开文明。
风云千载会，罗列皆名卿。
当时郇国公，致身为阿衡。
勋德着庙社，云仍烂瑶琼。
迨兹中兴来，接武扶炎精。
先烈益以震，煌煌照天京。
蓝田得佳种，历世勤锄耕。
荏苒岁月久，斗杓符南撑。
得此希代宝，异奏如䪫韺。
堂堂粹德容，度量何恢宏。
俾之典风宪，官邪当震惊。
俾之职献纳，国论当丕平。
俾之领枢柄，边疆当不兵。
俾之坐庙堂，帝业当盈成。
翻怀千里绶，尺泽扬修名。
皇慈有远听，褒章畀一旌。
驱车振末俗，雅意先文盟。
贱子偶在泮，锡朋赋莪菁。
佳节庆亲逢，黄流酌金觥。
愿公接皋夔，愿公齐乔彭。
百年起世德，一旦收家声。
从容趋玉陛，怀哉一儒生。
寿章漕
作者：度正
朝代：宋

苍苍闽山高，悠悠闽水清。厥初萃瑰琦，而世生豪英。恭惟皇庆历，当天开文明。风云千载会，罗列皆名卿。当时郇国公，致身为阿衡。勋德著庙社，云仍烂瑶琼。迨兹中兴来，接武扶炎精。先烈益以震，煌煌照天京。蓝田得佳种，历世勤锄耕。荏苒岁月久，斗杓符南撑。得此希代宝，异奏如䪫韺。堂堂粹德容，度量何恢宏。俾之典风宪，官邪当震惊。俾之职献纳，国论当丕平。俾之领枢柄，边疆当不兵。俾之坐庙堂，帝业当盈成。翻怀千里绶，尺泽扬修名。皇慈有远听，褒章畀一旌。驱车振末俗，雅意先文盟。贱子偶在泮，锡朋赋莪菁。佳节庆亲逢，黄流酌金觥。愿公接皋夔，愿公齐乔彭。百年起世德，一旦收家声。从容趋玉陛，怀哉一儒生。
寿黄侍郎
作者：度正
朝代：宋

玉井之泉其源深，渊涵停蓄包千寻。风行于上渺河汉，诸子浅陋其蹄涔。茫无畔岸容鼍鳖，富有磊落潜球琳。大原自出号学海，馀波散及蕃儒林。有如霁月当空照，罗列万象中森森。恭惟王明可用汲，一勺沃我思贤心。推之四海泽焦槁，元戎十乘来骎骎。铜梁玉垒日澄净，夜气晨光焕井参。区区贱子愚且鲁，非曰能之学鼓琴。慇勤三弄众掩耳，莞然一笑遭知音。推琴而作喜欲舞，慨我得此踰兼金。上方穆穆回元化，舍尔其谁扶当今。传闻丹诏九霄下，衮舄未至虚宸襟。请书国纪开皇极，雍容调燮阳与阴。愿公自爱毋久外，天下苍生思作霖。
寿黄侍郎
作者：度正
朝代：宋

玉井之泉其源深，渊涵停蓄包千寻。
风行于上渺河汉，诸子浅陋其蹄涔。
茫无畔岸容鼍鼈，富有磊落潜球琳。
大原自出号学海，余波散及蕃儒林。
有如霁月当空照，罗列万象中森森。
恭惟王明可用汲，一勺沃我思贤心。
推之四海泽焦槁，元戎十乘来骎骎。
铜梁玉垒日澄浄，夜气晨光焕井参。
区区贱子愚且鲁，非曰能之学鼓琴。
慇懃三弄众掩耳，莞然一笑遭知音。
推琴而作喜欲舞，慨我得此踰兼金。
上方穆穆回元化，舍尔其谁扶当今。
传闻丹诏九霄下，衮舄未至虚宸襟。
请书国纪开皇极，雍容调燮阳与阴。
愿公自爱毋久外，天下苍生思作霖。
寿黄运使
作者：度正
朝代：宋
体裁：古风

南海之中三神山，高出天宇超人寰。上有神仙百万宅，琼栏瑶楯相回还。四方鳞鳞中杰观，不知谁氏当中间。或云黄帝之后已百世，云仍诜诜褒衣博带千官班。向来山泽癯，晦伏潜深湾。是家老仙伯，下顾目所瞯。中夜舞鸾凤，明朝排天关。自从放出一头地，长江大河声潺湲。东皇回跸鼓万象，和气袭人春初颁。云裾霞佩来何所，巍峨步趋貌则闲。生香馥郁浮四座，得未曾有天非悭。至人之子饫芳味，欲揭北斗高莫攀。丹霄争看来驿骑，衮衣直上承天颜。上论唐虞开稷契，下及草野兼庸孱。嗣德之继发馀响，未必政尔诗书删。
寿黄运使
作者：度正
朝代：宋

南海之中三神山，高出天宇超人寰。上有神仙百万宅，琼栏瑶楯相回还。四方鳞鳞中杰观，不知谁氏当中间。或云黄帝之后已百世，云仍诜诜褒衣博带千官班。向来山泽癯，晦伏潜深湾。是家老仙伯，下顾目所瞷。中夜舞鸾凤，明朝排天关。自从放出一头地，长江大河声潺湲。东皇回跸鼓万象，和气袭人春初颁。云裾霞佩来何所，巍峨步趋貌则闲。生香馥郁浮四座，得未曾有天非悭。至人之子饫芳味，欲揭北斗高莫攀。丹霄争看来驿骑，衮衣直上承天颜。上论唐虞开稷契，下及草野兼庸孱。嗣德之继发馀响，未必政尔诗书删。
寿黄运使
作者：度正
朝代：宋

南海之中三神山，高出天宇超人寰。
上有神仙百万宅，琼栏瑶楯相回还。
四方鳞鳞中杰观，不知谁氏当中间。
或云黄帝之后已百世，云仍诜诜褒衣博带千官班。
向来山泽癯，晦伏潜深湾。
是家老仙伯，下顾目所瞷。
中夜舞鸾凤，明朝排天关。
自从放出一头地，长江大河声潺湲。
东皇回跸鼓万象，和气袭人春初颁。
云裾霞佩来何所，巍峩步趋貌则闲。
生香馥郁浮四座，得未曾有天非悭。
至人之子饫芳味，欲揭北斗高莫攀。
丹霄争看来驿骑，衮衣直上承天颜。
上论唐虞开稷契，下及草野兼庸孱。
嗣德之继发余响，未必政尔诗书删。
小舟泝馬湖江
作者：度正
朝代：宋

橫斜驟雨巾折角，屈曲小舟屋打頭。
石壁愈高天愈遠，亂雲深處羈縻州。
小舟溯马湖江
作者：度正
朝代：宋
体裁：七言绝句

横斜骤雨巾折角，屈曲小舟屋打头。石壁愈高天愈远，乱云深处羁縻州。
廖良誉棹小舟载酒追别至故县而还
作者：度正
朝代：宋
体裁：七言律诗

马鸣溪上想英概，牛口庄头访故庐。登场罗列万石廪，插架纵横千卷书。有怀西山古凤鸟，更看北壑今鲲鱼。江水江花两无尽，后之来者应何如。
廖良譽棹小舟載酒追別至故縣而還
作者：度正
朝代：宋

馬鳴溪上想英概，牛口莊頭訪故廬。
登場羅列萬石廩，插架縱橫千卷書。
有懷西山古鳳鳥，更看北壑今鯤魚。
江水江花兩無盡，後之來者應何如。
徐夫人輓章
作者：度正
朝代：宋
体裁：五言律诗

芬芳兰蕙畹，笾豆有司存。抱烛丹心苦，深居德性尊。庭前桑有附，户外竹生孙。遗范章章古，新诗诏后昆。
徐夫人輓章
作者：度正
朝代：宋

芬芳蘭蕙畹，籩豆有司存。
抱燭丹心苦，深居德性尊。
庭前桑有附，戶外竹生孫。
遺範章章古，新詩詔後昆。
挽刘大监思恭
作者：度正
朝代：宋

簪绂源流远，诗书气味香。啼莺翔涧谷，鸣凤瑞朝阳。壮志欣辰告，羸躯痛夕亡。万夫今失望，拟欲问苍苍。一门金玉友，仲也更高明。天粹仁几熟，心融义亦精。有怀殊未究，所论略施行。握手悲无日，临风涕泗横。
挽刘大监思恭·其一
作者：度正
朝代：宋

簪绂源流远，诗书气味香。啼莺翔涧谷，鸣凤瑞朝阳。壮志欣辰告，羸躯痛夕亡。万夫今失望，拟欲问苍苍。
挽刘大监思恭·其二
作者：度正
朝代：宋

一门金玉友，仲也更高明。天粹仁几熟，心融义亦精。有怀殊未究，所论略施行。握手悲无日，临风涕泗横。
挽史教授子正
作者：度正
朝代：宋

独抱遗经手不停，振衣艺苑自雷霆。文如曾子反居亚，才过高轩又短龄。共叹麒麟封白壤，喜看鸿雁在青冥。慈颜莫作虚空想，西简先生千字铭。
挽黄通判明叔座主
作者：度正
朝代：宋

政在伾文过十年，几多岩穴老英贤。公车牍上皆亨路，夜壑舟移閟下泉。事业鼎彝千古恨，文章衣钵万灯传。兑斋遗稿今无恙，更看诸郎各勉旃。
昨幸甚得見子玉教授丈得一論其說出於訂頑克己銘詞致超絕輒借前韻以慶兼呈諸丈幸乞一笑正再拜上·其一
作者：度正
朝代：宋

天作斯文鼓大聲，賢科今已定章程。
諸生自此升堂去，讒說安能復震驚。
昨幸甚得見子玉教授丈得一論其說出於訂頑克己銘詞致超絕輒借前韻以慶兼呈諸丈幸乞一笑正再拜上·其三
作者：度正
朝代：宋

新泉瀹茗濯詩魂，繙閱如飛徹曉昏。
是石無瑕終是石，莫教抱璞退聲冤。
昨幸甚得見子玉教授丈得一論其說出於訂頑克己銘詞致超絕輒借前韻以慶兼呈諸丈幸乞一笑正再拜上·其二
作者：度正
朝代：宋

廣文人物世間無，兩眼晶熒照乘珠。
拈出便應人歎服，粹然議論到先儒。
昨幸甚得見子玉教授丈得一論其說出於訂頑克己銘詞致超絕輒借前韻以慶兼呈諸丈幸乞一笑正再拜上·其五
作者：度正
朝代：宋

淺陋微邦望不高，偶同齊晉會蟲牢。
進賢受賞非吾事，拭目龍門躍巨濤。
昨幸甚得見子玉教授丈得一論其說出於訂頑克己銘詞致超絕輒借前韻以慶兼呈諸丈幸乞一笑正再拜上·其四
作者：度正
朝代：宋

鑒別毫釐豈易哉，逢奇何惜讀千回。
充囊未可矜前得，如積薪焉看後來。
昨幸甚得见子玉教授丈得一论其说出于订顽克己铭词致超绝辄借前韵以庆兼呈诸丈幸乞一笑正再拜上
作者：度正
朝代：宋

天作斯文鼓大声，贤科今已定章程。诸生自此升堂去，谗说安能复震惊。广文人物世间无，两眼晶荧照乘珠。拈出便应人叹服，粹然议论到先儒。新泉瀹茗濯诗魂，翻阅如飞彻晓昏。是石无瑕终是石，莫教抱璞退声冤。鉴别毫釐岂易哉，逢奇何惜读千回。充囊未可矜前得，如积薪焉看后来。浅陋微邦望不高，偶同齐晋会虫牢。进贤受赏非吾事，拭目龙门跃巨涛。
昨幸甚得见子玉教授丈得一论其说出于订顽克己铭词致超绝辄借前韵以庆兼呈诸丈幸乞一笑正再拜上·其一
作者：度正
朝代：宋

天作斯文鼓大声，贤科今已定章程。
诸生自此升堂去，谗说安能復震惊。
昨幸甚得见子玉教授丈得一论其说出于订顽克己铭词致超绝辄借前韵以庆兼呈诸丈幸乞一笑正再拜上·其三
作者：度正
朝代：宋
体裁：七言绝句

新泉瀹茗濯诗魂，翻阅如飞彻晓昏。是石无瑕终是石，莫教抱璞退声冤。
昨幸甚得见子玉教授丈得一论其说出于订顽克己铭词致超绝辄借前韵以庆兼呈诸丈幸乞一笑正再拜上·其二
作者：度正
朝代：宋
体裁：七言绝句

广文人物世间无，两眼晶荧照乘珠。拈出便应人叹服，粹然议论到先儒。
昨幸甚得见子玉教授丈得一论其说出于订顽克己铭词致超绝辄借前韵以庆兼呈诸丈幸乞一笑正再拜上·其五
作者：度正
朝代：宋
体裁：七言绝句

浅陋微邦望不高，偶同齐晋会虫牢。进贤受赏非吾事，拭目龙门跃巨涛。
昨幸甚得见子玉教授丈得一论其说出于订顽克己铭词致超绝辄借前韵以庆兼呈诸丈幸乞一笑正再拜上·其四
作者：度正
朝代：宋
体裁：七言绝句

鉴别毫釐岂易哉，逢奇何惜读千回。充囊未可矜前得，如积薪焉看后来。
昨蒙謂卿機宜學士佳章寵寄謹依元韵酬謝乞幸笑覽
作者：度正
朝代：宋

君家謫仙人，豪俠好駡譏。
脫靴辱權幸，捧硯誇寵妃。
風月三千首，百卉弄春暉。
恭惟紫微公，執筆贊萬幾。
大行或差舛，考驗在璿璣。
同時三君子，日月爭光輝。
我生百年後，覽之神奮飛。
粵從志學來，斯文力發揮。
瓦劄带塵壤，羊毛拂煙霏。
言詞雖不工，往往造精微。
邂逅逢名世，如何尚布衣。
爲我特傾倒，我心亦依依。
從今願卜隣，窮空不思歸。
厚意敢虛辱，三尺橫金徽。
昨蒙谓卿机宜学士佳章宠寄谨依元韵酬谢乞幸笑览
作者：度正
朝代：宋

君家谪仙人，豪侠好駡讥。
脱靴辱权幸，捧砚夸宠妃。
风月三千首，百卉弄春晖。
恭惟紫微公，执笔赞万几。
大行或差舛，考验在璇玑。
同时三君子，日月争光辉。
我生百年后，览之神奋飞。
粤从志学来，斯文力发挥。
瓦札带尘壤，羊毛拂烟霏。
言词虽不工，往往造精微。
邂逅逢名世，如何尚布衣。
为我特倾倒，我心亦依依。
从今愿卜隣，穷空不思归。
厚意敢虚辱，三尺横金徽。
昨蒙谓卿机宜学士佳章宠寄谨依元韵酬谢乞幸笑览
作者：度正
朝代：宋

君家谪仙人，豪侠好骂讥。脱靴辱权幸，捧砚誇宠妃。风月三千首，百卉弄春晖。恭惟紫微公，执笔赞万几。大行或差舛，考验在璿玑。同时三君子，日月争光辉。我生百年后，览之神奋飞。粤从志学来，斯文力发挥。瓦劄带尘壤，羊毛拂烟霏。言词虽不工，往往造精微。邂逅逢名世，如何尚布衣。为我特倾倒，我心亦依依。从今愿卜邻，穷空不思归。厚意敢虚辱，三尺横金徽。
暢伯圭父子下第歸鄉携嗣由廣文書并手佳章寵貺正舊讀程門遺書知有潛道者列由求之間今見伯圭父子姓名不勝驚喜因問家世出處果潛道近族遂用其韵反其意出鄙語以謝庶幾朋友相與切磋之義也
作者：度正
朝代：宋

先正傳家逮泗濱，一言一論本諸身。
是間極力窺真際，物外何心逐像人。
蹈履若迷天所賦，奔馳猶誤實之賓。
都將出處束高閣，明日從容儻細陳。
校书西衙枕上呈刘原朝
作者：度正
朝代：宋

夜雨不肯晓，拥衾独长叹。借问叹何为，嘿嘿终无言。回风起相薄，万物无欢颜。我心如古人，作诗歌岁寒。
校书西衙枕上呈刘原朝
作者：度正
朝代：宋

夜雨不肯晓，拥衾独长嘆。
借问嘆何为，嘿嘿终无言。
迴风起相薄，万物无欢颜。
我心如古人，作诗歌岁寒。
校書西衙枕上呈劉原朝
作者：度正
朝代：宋

夜雨不肯曉，擁衾獨長嘆。
借問嘆何爲，嘿嘿終無言。
迴風起相薄，萬物無歡顔。
我心如古人，作詩歌歲寒。
梦得学士贤表惠寄蕨芽小诗驰谢聊发一粲
作者：度正
朝代：宋
体裁：七言绝句

陟彼南峰采蕨芽，筠篮驰送簇英华。东君迸出非无意，救活饥肠几万家。
次合州新赵使君阻雨
作者：度正
朝代：宋

时髦济济盛经纶，自愧空疎忝字民。
槐下日光忧杲杲，麦秋雨势厌频频。
化工付物难占命，精意回天亦在人。
闭閤焚香惟静坐，一回思念一眉颦。
次合州新赵使君阻雨
作者：度正
朝代：宋

时髦济济盛经纶，自愧空疏忝字民。槐下日光忧杲杲，麦秋雨势厌频频。化工付物难占命，精意回天亦在人。闭閤焚香惟静坐，一回思念一眉颦。
次合州新趙使君阻雨
作者：度正
朝代：宋

時髦濟濟盛經綸，自愧空疎忝字民。
槐下日光憂杲杲，麥秋雨勢厭頻頻。
化工付物難占命，精意回天亦在人。
閉閤焚香惟靜坐，一回思念一眉顰。
次韵安抚侍郎劝耕喜雨之什
作者：度正
朝代：宋

田家何所乐，所乐日未曛。男耕而禾稼，女桑而襦裙。面垢落塈涂，目眩湿薪熏。妇子馌南亩，诗人尝云云。使车出东郊，好雨清尘氛。会集诸父老，申之以俭勤。父老歌且舞，未饮意已醺。峨峨欲倾攲，眊眊耸听闻。扶携两阶上，潋滟泛十分。丁宁付训词，归诏尔仍云。或笑言唯唯，或喜气氲氲。俯首侧玄冠，骈肩望朱幩。通宵得膏泽，绿波涨河濆。轻风扇微和，草木亦欣欣。正也何其幸，连年与礼文。念昔在农亩，备尝辛与荤。朅来充邑官，簿书困纷纷。书生适我愿，端赖贤使君。人苟得所依，何畏乎织纹。感知无以报，茅塞当深耘。
次韵安抚侍郎劝耕喜雨之什
作者：度正
朝代：宋

田家何所乐，所乐日未曛。
男耕而禾稼，女桑而襦裙。
面垢落塈涂，目眩湿薪熏。
妇子馌南亩，诗人尝云云。
使车出东郊，好雨清尘氛。
会集诸父老，申之以俭勤。
父老歌且舞，未饮意已醺。
峩峩欲倾欹，眊眊耸听闻。
扶携两阶上，潋滟泛十分。
丁宁付训词，归诏尔仍云。
或笑言唯唯，或喜气氲氲。
俯首侧玄冠，骈肩望朱幩。
通宵得膏泽，绿波涨河濆。
轻风扇微和，草木亦欣欣。
正也何其幸，连年与礼文。
念昔在农亩，备尝辛与荤。
朅来充邑官，簿书困纷纷。
书生适我愿，端頼贤使君。
人苟得所依，何畏乎织纹。
感知无以报，茅塞当深耘。
次韵安撫侍郎勸耕喜雨之什
作者：度正
朝代：宋

田家何所樂，所樂日未曛。
男耕而禾稼，女桑而襦裙。
面垢落塈塗，目眩濕薪熏。
婦子饁南畝，詩人嘗云云。
使車出東郊，好雨清塵氛。
會集諸父老，申之以儉勤。
父老歌且舞，未飲意已醺。
峩峩欲傾欹，眊眊聳聽聞。
扶携兩階上，瀲灧泛十分。
丁寧付訓詞，歸詔爾仍雲。
或笑言唯唯，或喜氣氳氳。
俯首側玄冠，駢肩望朱幩。
通宵得膏澤，綠波漲河濆。
輕風扇微和，草木亦欣欣。
正也何其幸，連年與禮文。
念昔在農畝，備嘗辛與葷。
朅來充邑官，簿書困紛紛。
書生適我願，端頼賢使君。
人苟得所依，何畏乎織紋。
感知無以報，茅塞當深耘。
正伏承泽深佥判学士贤友以正生朝宠贶佳篇辄次元韵
作者：度正
朝代：宋

当年霁月正光凝，坐对窗前草吐英。已羡同时希洁白，更高异代继澄清。蒲卢有道应知化，花柳无私自应诚。世重世轻皆自乐，登坛还与莅斯盟。特立谁能为道谋，千钧岂可委庸流。正涂壅底如丛棘，此意萧条若缀旒。指掌人归容景慕，传心书在正研求。恭惟天道何由谬，服力田畴自有秋。清献重逢在永阳，方知此道浸明昌。非聪何以闻天籁，有畀终须辨国香。不贰见知忠肃瓘，逸民晚遇太师光。圣贤出处宁无意，舍则深藏用束装。自洛而闽幸有传，更相私淑百馀年。面言犹及金为口，手墨何妨锦作笺。在昔见闻迷卓约，至今钻仰叹高坚。分明太极图中意，更续源源付后贤。
正伏承泽深佥判学士贤友以正生朝宠贶佳篇辄次元韵·其一
作者：度正
朝代：宋
体裁：七言律诗

当年霁月正光凝，坐对窗前草吐英。已羡同时希洁白，更高异代继澄清。蒲卢有道应知化，花柳无私自应诚。世重世轻皆自乐，登坛还与莅斯盟。
正伏承泽深佥判学士贤友以正生朝宠贶佳篇辄次元韵·其三
作者：度正
朝代：宋
体裁：七言律诗

清献重逢在永阳，方知此道浸明昌。非聪何以闻天籁，有畀终须辨国香。不贰见知忠肃瓘，逸民晚遇太师光。圣贤出处宁无意，舍则深藏用束装。
正伏承泽深佥判学士贤友以正生朝宠贶佳篇辄次元韵·其二
作者：度正
朝代：宋
体裁：七言律诗

特立谁能为道谋，千钧岂可委庸流。正涂壅底如丛棘，此意萧条若缀旒。指掌人归容景慕，传心书在正研求。恭惟天道何由谬，服力田畴自有秋。
正伏承泽深佥判学士贤友以正生朝宠贶佳篇辄次元韵·其四
作者：度正
朝代：宋

自洛而闽幸有传，更相私淑百余年。
面言犹及金为口，手墨何妨锦作笺。
在昔见闻迷卓约，至今钻仰叹高坚。
分明太极图中意，更续源源付后贤。
正伏承泽深佥判学士贤友以正生朝宠贶佳篇辄次元韵·其四
作者：度正
朝代：宋

自洛而闽幸有传，更相私淑百馀年。面言犹及金为口，手墨何妨锦作笺。在昔见闻迷卓约，至今钻仰叹高坚。分明太极图中意，更续源源付后贤。
正伏承澤深僉判學士賢友以正生朝寵貺佳篇輒次元韵·其一
作者：度正
朝代：宋

當年霽月正光凝，坐對窗前草吐英。
已羨同時希潔白，更高異代繼澄清。
蒲盧有道應知化，花柳無私自應誠。
世重世輕皆自樂，登壇還與蒞斯盟。
正伏承澤深僉判學士賢友以正生朝寵貺佳篇輒次元韵·其三
作者：度正
朝代：宋

清獻重逢在永陽，方知此道浸明昌。
非聰何以聞天籟，有畀終須辨國香。
不貳見知忠肅瓘，逸民晚遇太師光。
聖賢出處寧無意，捨則深藏用束裝。
正伏承澤深僉判學士賢友以正生朝寵貺佳篇輒次元韵·其二
作者：度正
朝代：宋

特立誰能爲道謀，千鈞豈可委庸流。
正塗壅底如叢棘，此意蕭條若綴旒。
指掌人歸容景慕，傳心書在正研求。
恭惟天道何由謬，服力田疇自有秋。
正伏承澤深僉判學士賢友以正生朝寵貺佳篇輒次元韵·其四
作者：度正
朝代：宋

自洛而閩幸有傳，更相私淑百餘年。
面言猶及金爲口，手墨何妨錦作箋。
在昔見聞迷卓約，至今鑽仰歎高堅。
分明太極圖中意，更續源源付後賢。
正同諸丈餞別制幹郎中
作者：度正
朝代：宋

春風來戶牖，春雨過庭隅。
攬袂送征車，去去不須臾。
借問何人斯，玉立美且姝。
慶曆丞相孫，太學學爲儒。
一日上震怒，大姦伏其辜。
議者不深計，但惟和是圖。
直欲函其首，而往獻匈奴。
君言國大柄，不過賞與誅。
況此非常刑，何言歸之歟。
日月天之經，山河地之樞。
綱維在名分，臣子當力扶。
大義儻一失，自今難枝吾。
此事如君家，曾老姑之夫。
又如和議初，編修澹齋胡。
精誠貫金石，勇氣激頑懦。
北庭聞此言，何敢更凶愚。
公卿顧之嘆，識者空嗟吁。
有如此英才，一第豈足汙。
便當司獻納，朝夕贊廟謨。
奈何遺之外，沈浮在江湖。
應聘入賓筵，萬里來成都。
我昔聞其名，英聲震八區。
今幸見其面，堂堂六尺軀。
胸中浩無際，萬卷儲經郛。
開口論世事，不訐亦不諛。
況茲當才難，所懷真所須。
奉檄過西鄙，敢憚歷崎嶇。
西州號陸海，劍外頗焦枯。
男耕饑不粟，女蠶寒不襦。
連年雖豐登，今其庶矣乎。
撫摩勸薄斂，勞來先蠲逋。
疾苦得上聞，歡聲沸道塗。
褰裳韓信溪，去就想不拘。
徘徊蕭何堰，萬斛收賦租。
釃酒李固墓，九原儻可呼。
再拜武侯祠，武侯伊呂徒。
事業雖不就，千載懸規摹。
一力扶漢鼎，初若甚區區。
北震于曹魏，東連于孫吳。
馴致河洛間，南望携簞壺。
傳記尚可考，遺迹應未蕪。
曩聞張忠獻，初官斂版趨。
慇懃嚴先生，贈言良非迂。
具云今漢中，二士山澤癯。
引之與爲友，道義相涵濡。
以此忠獻公，德業日敷腴。
駕言過漢中，願毋疾其驅。
世固不乏士，安知今也無。
邂逅或相遇，提携與之俱。
引領星橋邊，雲間望歸鳬。
正同诸丈饯别制干郎中
作者：度正
朝代：宋

春风来户牖，春雨过庭隅。揽袂送征车，去去不须臾。借问何人斯，玉立美且姝。庆历丞相孙，太学学为儒。一日上震怒，大奸伏其辜。议者不深计，但惟和是图。直欲函其首，而往献匈奴。君言国大柄，不过赏与诛。况此非常刑，何言归之欤。日月天之经，山河地之枢。纲维在名分，臣子当力扶。大义傥一失，自今难枝吾。此事如君家，曾老姑之夫。又如和议初，编修澹斋胡。精诚贯金石，勇气激顽懦。北庭闻此言，何敢更凶愚。公卿顾之叹，识者空嗟吁。有如此英才，一第岂足污。便当司献纳，朝夕赞庙谟。奈何遗之外，沈浮在江湖。应聘入宾筵，万里来成都。我昔闻其名，英声震八区。今幸见其面，堂堂六尺躯。胸中浩无际，万卷储经郛。开口论世事，不讦亦不谀。况兹当才难，所怀真所须。奉檄过西鄙，敢惮历崎岖。西州号陆海，剑外颇焦枯。男耕饥不粟，女蚕寒不襦。连年虽丰登，今其庶矣乎。抚摩劝薄敛，劳来先蠲逋。疾苦得上闻，欢声沸道涂。褰裳韩信溪，去就想不拘。徘徊萧何堰，万斛收赋租。酾酒李固墓，九原傥可呼。再拜武侯祠，武侯伊吕徒。事业虽不就，千载悬规摹。一力扶汉鼎，初若甚区区。北震于曹魏，东连于孙吴。驯致河洛间，南望携箪壶。传记尚可考，遗迹应未芜。曩闻张忠献，初官敛版趋。慇勤严先生，赠言良非迂。具云今汉中，二士山泽癯。引之与为友，道义相涵濡。以此忠献公，德业日敷腴。驾言过汉中，愿毋疾其驱。世固不乏士，安知今也无。邂逅或相遇，提携与之俱。引领星桥边，云间望归凫。
正同诸丈饯别制干郎中
作者：度正
朝代：宋

春风来户牖，春雨过庭隅。
揽袂送征车，去去不须臾。
借问何人斯，玉立美且姝。
庆历丞相孙，太学学为儒。
一日上震怒，大姦伏其辜。
议者不深计，但惟和是图。
直欲函其首，而往献匈奴。
君言国大柄，不过赏与诛。
况此非常刑，何言归之欤。
日月天之经，山河地之枢。
纲维在名分，臣子当力扶。
大义傥一失，自今难枝吾。
此事如君家，曾老姑之夫。
又如和议初，编修澹斋胡。
精诚贯金石，勇气激顽懦。
北庭闻此言，何敢更凶愚。
公卿顾之嘆，识者空嗟吁。
有如此英才，一第岂足污。
便当司献纳，朝夕赞庙谟。
奈何遗之外，沈浮在江湖。
应聘入宾筵，万里来成都。
我昔闻其名，英声震八区。
今幸见其面，堂堂六尺躯。
胸中浩无际，万卷储经郛。
开口论世事，不讦亦不谀。
况兹当才难，所怀真所须。
奉檄过西鄙，敢惮历崎岖。
西州号陆海，剑外颇焦枯。
男耕饥不粟，女蚕寒不襦。
连年虽丰登，今其庶矣乎。
抚摩劝薄敛，劳来先蠲逋。
疾苦得上闻，欢声沸道涂。
褰裳韩信溪，去就想不拘。
徘徊萧何堰，万斛收赋租。
酾酒李固墓，九原傥可呼。
再拜武侯祠，武侯伊吕徒。
事业虽不就，千载悬规摹。
一力扶汉鼎，初若甚区区。
北震于曹魏，东连于孙吴。
驯致河洛间，南望携箪壶。
传记尚可考，遗迹应未芜。
曩闻张忠献，初官敛版趋。
慇懃严先生，赠言良非迂。
具云今汉中，二士山泽癯。
引之与为友，道义相涵濡。
以此忠献公，德业日敷腴。
驾言过汉中，愿毋疾其驱。
世固不乏士，安知今也无。
邂逅或相遇，提携与之俱。
引领星桥边，云间望归鳬。
正蒙主文教授大着宠示佳章辄继严韵仰酬盛意之辱兼呈诸契丈幸赐采瞩正皇恐再拜·其二
作者：度正
朝代：宋

眼空未可叹贤无，瓦砾中间有宝珠。
多谢三峩孕清淑，安排贡籍贡鸿儒。
正蒙主文教授大著宠示佳章辄继严韵仰酬盛意之辱兼呈诸契丈幸赐采瞩正皇恐再拜
作者：度正
朝代：宋

珍重知音审五声，也从纸上得张程。设科久矣何曾见，想像双瞳万古惊。眼空未可叹贤无，瓦砾中间有宝珠。多谢三峨孕清淑，安排贡籍贡鸿儒。学禁初行好断魂，中庸大学委尘昏。如今天子都除却，正学何忧更屈伸。外省风雷亦壮哉，曾将科目放颜回。因寻俊秀传衣钵，笑指凌云得得来。冥搜窃叹眼俱高，我欲还家备百牢。三十三人齐上去，举杯帆外送洪涛。
正蒙主文教授大著宠示佳章辄继严韵仰酬盛意之辱兼呈诸契丈幸赐采瞩正皇恐再拜·其一
作者：度正
朝代：宋
体裁：七言绝句

珍重知音审五声，也从纸上得张程。设科久矣何曾见，想像双瞳万古惊。
正蒙主文教授大著宠示佳章辄继严韵仰酬盛意之辱兼呈诸契丈幸赐采瞩正皇恐再拜·其三
作者：度正
朝代：宋
体裁：七言绝句

学禁初行好断魂，中庸大学委尘昏。如今天子都除却，正学何忧更屈伸。
正蒙主文教授大著宠示佳章辄继严韵仰酬盛意之辱兼呈诸契丈幸赐采瞩正皇恐再拜·其二
作者：度正
朝代：宋

眼空未可叹贤无，瓦砾中间有宝珠。多谢三峨孕清淑，安排贡籍贡鸿儒。
正蒙主文教授大著宠示佳章辄继严韵仰酬盛意之辱兼呈诸契丈幸赐采瞩正皇恐再拜·其五
作者：度正
朝代：宋
体裁：七言绝句

冥搜窃叹眼俱高，我欲还家备百牢。三十三人齐上去，举杯帆外送洪涛。
正蒙主文教授大著宠示佳章辄继严韵仰酬盛意之辱兼呈诸契丈幸赐采瞩正皇恐再拜·其四
作者：度正
朝代：宋
体裁：七言绝句

外省风雷亦壮哉，曾将科目放颜回。因寻俊秀传衣钵，笑指凌云得得来。
正蒙主文教授大著宠示佳章辄继严韵仰酬盛意之辱兼呈诸契丈幸赐采瞩正皇恐再拜昨幸甚得见子玉教授丈得一论其说出于订顽克己铭词致超绝辄借前韵以庆兼呈诸丈幸乞一笑正再拜上·其一
作者：度正
朝代：宋
体裁：七言绝句

天作斯文鼓大声，贤科今已定章程。诸生自此升堂去，谗说安能复震惊。
正蒙主文教授大著寵示佳章輒繼嚴韵仰酬盛意之辱兼呈諸契丈幸賜采矚正皇恐再拜·其一
作者：度正
朝代：宋

珍重知音審五聲，也從紙上得張程。
設科久矣何曾見，想像雙瞳萬古驚。
正蒙主文教授大著寵示佳章輒繼嚴韵仰酬盛意之辱兼呈諸契丈幸賜采矚正皇恐再拜·其三
作者：度正
朝代：宋

學禁初行好斷魂，中庸大學委塵昏。
如今天子都除却，正學何憂更屈伸。
正蒙主文教授大著寵示佳章輒繼嚴韵仰酬盛意之辱兼呈諸契丈幸賜采矚正皇恐再拜·其二
作者：度正
朝代：宋

眼空未可歎賢無，瓦礫中間有寶珠。
多謝三峩孕清淑，安排貢籍貢鴻儒。
正蒙主文教授大著寵示佳章輒繼嚴韵仰酬盛意之辱兼呈諸契丈幸賜采矚正皇恐再拜·其五
作者：度正
朝代：宋

冥搜竊歎眼俱高，我欲還家備百牢。
三十三人齊上去，舉盃帆外送洪濤。
正蒙主文教授大著寵示佳章輒繼嚴韵仰酬盛意之辱兼呈諸契丈幸賜采矚正皇恐再拜·其四
作者：度正
朝代：宋

外省風雷亦壯哉，曾將科目放顔回。
因尋俊秀傳衣鉢，笑指凌雲得得來。
步自玉局会饮于判院涂丈廨舍正得日字
作者：度正
朝代：宋

肩舆访药市，散步困两膝。行行初及门，品第已不一。细阅廊宇下，纷然莫穷诘。席地堆雄附，连盘伫参朮。云乳色晶荧，沈檀气芬苾。溪毛极草莽，水族包虫蛭。贵者如丹砂，贱者如乾漆。苦者如胆矾，甘者如石蜜。陈者如酺醢，新者如枣栗。来为中国用，往往四夷出。海贾冒风涛，蛮商经崒嵂。厚利诱其前，颠沛不遑恤。小亦挟千镮，多至金百镒。开张自寅卯，收拾过酉戌。富豪盛僮奴，羸老携儿侄。车马浩骈填，坌然皆迸溢。晚饮各酩酊，归装满箱帙。人生天地间，禀赋阴阳质。寒温傥乖误，未免生众疾。至人穷物性，扶世方开术。春冬别根苗，南北辨枳橘。形色与气味，审订皆具述。庸夫肆胸腑，妄以甲代乙。聩聩莫知诫，十疗宜十失。念我奉慈亲，春秋垂八秩。仰事则欣欣，退处常慄慄。尝闻仁者寿，又闻惠迪吉。版舆来三年，清健如一日。平生读医书，殆未通六七。甘草真国老，盐梅乃良弼。储蓄以待用，选抡贵纤悉。譬如天未雨，先已营居室。所以身强健，有若天阴骘。正惟养生外，万宝无所昵。往年忆曾游，初亦无固必。忽得九老图，如得清庙瑟。仪冠甚英伟，真是旧名笔。右太师潞公，左司马君实。弹棋以为戏，一局良未毕。君实思沈吟，心志何专一。潞公随所应，气貌加閒逸。诸公各注视，袖手观弹击。焚香与之对，想像见真率。携持恐失堕，固已藏之密。重来何所见，追叹空唧唧。他年玉局仙，希踪老蓬荜。
步自玉局会饮于判院涂丈廨舍正得日字
作者：度正
朝代：宋

肩舆访药市，散步困两膝。
行行初及门，品第已不一。
细阅廊宇下，纷然莫穷诘。
席地堆雄附，连盘伫参朮。
云乳色晶荧，沈檀气芬苾。
溪毛极草莽，水族包虫蛭。
贵者如丹砂，贱者如干漆。
苦者如胆矾，甘者如石蜜。
陈者如酺醢，新者如枣栗。
来为中国用，往往四夷出。
海贾冒风涛，蛮商经崒嵂。
厚利诱其前，颠沛不遑恤。
小亦挟千镮，多至金百镒。
开张自寅卯，收拾过酉戌。
富豪盛僮奴，羸老携儿侄。
车马浩骈填，坌然皆迸溢。
晚饮各酩酊，归装满箱帙。
人生天地间，禀赋阴阳质。
寒温傥乖误，未免生众疾。
至人穷物性，扶世方开术。
春冬别根苗，南北辨枳橘。
形色与气味，审订皆具述。
庸夫肆胸腑，妄以甲代乙。
聩聩莫知诫，十疗宜十失。
念我奉慈亲，春秋垂八秩。
仰事则欣欣，退处常栗栗。
尝闻仁者寿，又闻惠迪吉。
版舆来三年，清健如一日。
平生读医书，殆未通六七。
甘草真国老，盐梅乃良弼。
储蓄以待用，选抡贵纤悉。
譬如天未雨，先已营居室。
所以身强健，有若天阴隲。
正惟养生外，万宝无所昵。
往年忆曾游，初亦无固必。
忽得九老图，如得清庙瑟。
仪冠甚英伟，真是旧名笔。
右太师潞公，左司马君实。
弹棋以为戏，一局良未毕。
君实思沈吟，心志何专一。
潞公随所应，气貌加閒逸。
诸公各注视，袖手观弹击。
焚香与之对，想像见真率。
携持恐失堕，固已藏之密。
重来何所见，追叹空唧唧。
他年玉局仙，希踪老蓬荜。
步自玉局会饮于判院涂丈廨舍正得日字
作者：度正
朝代：宋

肩舆访药市，散步困两膝。
行行初及门，品第已不一。
细阅廊宇下，纷然莫穷诘。
席地堆雄附，连盘伫参术。
云乳色晶荧，沈檀气芬苾。
溪毛极草莽，水族包虫蛭。
贵者如丹砂，贱者如乾漆。
苦者如胆礬，甘者如石蜜。
陈者如酺醢，新者如枣栗。
来为中国用，往往四夷出。
海贾冒风涛，蛮商经崒嵂。
厚利诱其前，颠沛不遑恤。
小亦挟千镮，多至金百镒。
开张自寅卯，收拾过酉戌。
富豪盛僮奴，羸老携儿侄。
车马浩骈填，坌然皆迸溢。
晚饮各酩酊，归装满箱帙。
人生天地间，禀赋阴阳质。
寒温傥乖误，未免生众疾。
至人穷物性，扶世方开术。
春冬别根苗，南北辨枳橘。
形色与气味，审订皆具述。
庸夫肆胸腑，妄以甲代乙。
聩聩莫知诫，十疗宜十失。
念我奉慈亲，春秋垂八秩。
仰事则欣欣，退处常栗栗。
尝闻仁者寿，又闻惠迪吉。
版舆来三年，清健如一日。
平生读医书，殆未通六七。
甘草真国老，盐梅乃良弼。
储蓄以待用，选抡贵纖悉。
譬如天未雨，先已营居室。
所以身强健，有若天阴隲。
正惟养生外，万宝无所昵。
往年忆曾游，初亦无固必。
忽得九老图，如得清庙瑟。
仪冠甚英伟，真是旧名笔。
右太师潞公，左司马君实。
弹棋以为戏，一局良未毕。
君实思沈吟，心志何专一。
潞公随所应，气貌加闲逸。
诸公各注视，袖手观弹击。
焚香与之对，想像见真率。
携持恐失堕，固已藏之密。
重来何所见，追叹空唧唧。
他年玉局仙，希踪老蓬荜。
步自玉局會飲于判院塗丈廨舍正得日字
作者：度正
朝代：宋

肩輿訪藥市，散步困兩膝。
行行初及門，品第已不一。
細閲廊宇下，紛然莫窮詰。
席地堆雄附，連盤佇參朮。
雲乳色晶熒，沈檀氣芬苾。
溪毛極草莽，水族包蟲蛭。
貴者如丹砂，賤者如乾漆。
苦者如膽礬，甘者如石蜜。
陳者如酺醢，新者如棗栗。
來爲中國用，往往四夷出。
海賈冒風濤，蠻商經崒嵂。
厚利誘其前，顛沛不遑恤。
小亦挾千鐶，多至金百鎰。
開張自寅卯，收拾過酉戌。
富豪盛僮奴，羸老携兒姪。
車馬浩駢填，坌然皆迸溢。
晚飲各酩酊，歸裝滿箱帙。
人生天地間，稟賦陰陽質。
寒溫儻乖誤，未免生衆疾。
至人窮物性，扶世方開術。
春冬別根苗，南北辨枳橘。
形色與氣味，審訂皆具述。
庸夫肆胸腑，妄以甲代乙。
聵聵莫知誡，十療宜十失。
念我奉慈親，春秋垂八秩。
仰事則欣欣，退處常慄慄。
嘗聞仁者壽，又聞惠迪吉。
版輿來三年，清健如一日。
平生讀醫書，殆未通六七。
甘草真國老，鹽梅乃良弼。
儲蓄以待用，選掄貴纖悉。
譬如天未雨，先已營居室。
所以身强健，有若天陰隲。
正惟養生外，萬寶無所昵。
往年憶曾遊，初亦無固必。
忽得九老圖，如得清廟瑟。
儀冠甚英偉，真是舊名筆。
右太師潞公，左司馬君實。
彈棋以爲戲，一局良未畢。
君實思沈吟，心志何專一。
潞公隨所應，氣貌加閒逸。
諸公各注視，袖手觀彈擊。
焚香與之對，想像見真率。
携持恐失墮，固已藏之密。
重來何所見，追歎空唧唧。
他年玉局仙，希蹤老蓬蓽。
殿中覆考进士
作者：度正
朝代：宋
体裁：七言绝句

交戟重门间九阍，彤庭紫殿切星辰。能来此地连宵直，即是骖鸾驾鹤人。
殿中覆考进士
作者：度正
朝代：宋

宫漏传筹趋绛帻，御盘行炙出黄金。
春余花气香宁重，雨足林光绿更深。
通籍不须羞暮齿，好文何幸获初心。
东风似借鱼龙便，一夜奔雷数振音。
殿中覆考进士
作者：度正
朝代：宋

宫漏传筹趋绛帻，御盘行炙出黄金。春馀花气香宁重，雨足林光绿更深。通籍不须羞暮齿，好文何幸获初心。东风似借鱼龙便，一夜奔雷数振音。
殿中覆考進士
作者：度正
朝代：宋

交戟重門間九閽，彤庭紫殿切星辰。
能來此地連宵直，即是驂鸞駕鶴人。
殿中覆考進士
作者：度正
朝代：宋

宮漏傳籌趨絳幘，御盤行炙出黄金。
春餘花氣香寧重，雨足林光綠更深。
通籍不須羞暮齒，好文何幸獲初心。
東風似借魚龍便，一夜奔雷數振音。
漕司檄劝稼望见资州忆王褒李鼎祚
作者：度正
朝代：宋

文王既没易中没，孔子重明汉又衰。可惜李生真力学，但求象数不求词。秦接衰周汉接秦，汉儒议论尽真醇。如何独著贤臣颂，直使波流到圣臣。
漕司檄劝稼望见资州忆王褒李鼎祚·其一
作者：度正
朝代：宋
体裁：七言绝句

文王既没易中没，孔子重明汉又衰。可惜李生真力学，但求象数不求词。
漕司檄劝稼望见资州忆王褒李鼎祚·其二
作者：度正
朝代：宋

秦接衰周汉接秦，汉儒议论尽真醇。
如何独着贤臣颂，直使波流到圣臣。
漕司檄劝稼望见资州忆王褒李鼎祚·其二
作者：度正
朝代：宋

秦接衰周汉接秦，汉儒议论尽真醇。如何独著贤臣颂，直使波流到圣臣。
漕司檄勸稼望見資州憶王褒李鼎祚·其一
作者：度正
朝代：宋

文王既沒易中沒，孔子重明漢又衰。
可惜李生真力學，但求象數不求詞。
漕司檄勸稼望見資州憶王褒李鼎祚·其二
作者：度正
朝代：宋

秦接衰周漢接秦，漢儒議論儘真醇。
如何獨著賢臣頌，直使波流到聖臣。
燕漕司进士小诗奉勉
作者：度正
朝代：宋

奋迹山林志甚疎，滥当春棘品贤书。
学开邹鲁人无异，文到卿云士有余。
力战吝骄存广大，深培根本黜浮虚。
此中几许经纶地，万里先看一步初。
燕漕司进士小诗奉勉
作者：度正
朝代：宋

奋迹山林志甚疏，滥当春棘品贤书。学开邹鲁人无异，文到卿云士有馀。力战吝骄存广大，深培根本黜浮虚。此中几许经纶地，万里先看一步初。
燕漕司進士小詩奉勉
作者：度正
朝代：宋

奮迹山林志甚疎，濫當春棘品賢書。
學開鄒魯人無異，文到卿雲士有餘。
力戰吝驕存廣大，深培根本黜浮虛。
此中幾許經綸地，萬里先看一步初。
畅伯圭父子下第归乡携嗣由广文书并手佳章宠
作者：度正
朝代：宋

先正传家逮泗滨，一言一论本诸身。
是间极力窥真际，物外何心逐像人。
畅伯圭父子下第归乡携嗣由广文书并手佳章宠
作者：度正
朝代：宋

蹈履若迷天所赋，奔驰犹误实之宾。
都将出处束高阁，明日从容傥细陈。
畅伯圭父子下第归乡携嗣由广文书并手佳章宠贶正旧读程门遗书知有潜道者列由求之间今见伯圭父子姓名不胜惊喜因问家世出处果潜道近族遂用其韵反其意出鄙语以谢庶几朋友相与切磋之义也
作者：度正
朝代：宋
体裁：七言律诗

先正传家逮泗滨，一言一论本诸身。是间极力窥真际，物外何心逐像人。蹈履若迷天所赋，奔驰犹误实之宾。都将出处束高阁，明日从容傥细陈。
留題濂溪書堂
作者：度正
朝代：宋

千載斯文儻可求，暮春春服共行遊。
向人魚鳥都和樂，滿眼溪山只恁幽。
留题濂溪书堂
作者：度正
朝代：宋
体裁：七言绝句

千载斯文傥可求，暮春春服共行游。向人鱼鸟都和乐，满眼溪山只恁幽。
發益昌
作者：度正
朝代：宋

牽江萬斛犯驚湍，終日號呼寸寸難。
少駐不妨官避客，也教容易下前灘。
益昌书怀
作者：度正
朝代：宋

熙宁使者今何在，元佑师臣去不归。
独对江山舒望眼，悠然天际见云飞。
益昌书怀
作者：度正
朝代：宋

熙宁使者今何在，元祐师臣去不归。独对江山舒望眼，悠然天际见云飞。
益昌書懷
作者：度正
朝代：宋

熙寧使者今何在，元祐師臣去不歸。
獨對江山舒望眼，悠然天際見雲飛。
知县九十一丈应聘成都赋诗为别
作者：度正
朝代：宋

珍重圭璋彦，经纶半世閒。纷纷徒自黠，默默了非顽。怀道心虽泰，忧时鬓已斑。操存期入室，得失讵踰闲。忽遇风云会，应思雨露颁。慨言全蜀病，均是一家患。友爱惟天性，侵牟可厚颜。未能忘狗鼠，安得及孤鳏。昔志词何屈，今行势莫艰。坎离交接地，损益覆翻间。户外元无盗，山前怎有蛮。都缘人好事，所以物生奸。善恶无他道，廉贪是要关。但令归似水，何用积如山。问政文而上，论心武以还。未言齐地利，当念破天悭。公议尤相傃，愚言殆未删。君王何必利，孟叟语非讪。
知县九十一丈应聘成都赋诗为别
作者：度正
朝代：宋

珍重圭璋彦，经纶半世閒。
纷纷徒自黠，默默了非顽。
怀道心虽泰，忧时鬓已斑。
操存期入室，得失讵踰闲。
忽遇风云会，应思雨露颁。
慨言全蜀病，均是一家患。
友爱惟天性，侵牟可厚颜。
未能忘狗鼠，安得及孤鳏。
昔志词何屈，今行势莫艰。
坎离交接地，损益覆翻间。
户外元无盗，山前怎有蛮。
都缘人好事，所以物生姦。
善恶无他道，廉贪是要关。
但令归似水，何用积如山。
问政文而上，论心武以还。
未言齐地利，当念破天悭。
公议尤相傃，愚言殆未删。
君王何必利，孟叟语非讪。
知縣九十一丈應聘成都賦詩爲別
作者：度正
朝代：宋

珍重圭璋彥，經綸半世閒。
紛紛徒自黠，默默了非頑。
懷道心雖泰，憂時鬢已斑。
操存期入室，得失詎踰閑。
忽遇風雲會，應思雨露頒。
慨言全蜀病，均是一家患。
友愛惟天性，侵牟可厚顔。
未能忘狗鼠，安得及孤鰥。
昔志詞何屈，今行勢莫艱。
坎離交接地，損益覆翻間。
戶外元無盜，山前怎有蠻。
都緣人好事，所以物生姦。
善惡無他道，廉貪是要關。
但令歸似水，何用積如山。
問政文而上，論心武以還。
未言齊地利，當念破天慳。
公議尤相傃，愚言殆未刪。
君王何必利，孟叟語非訕。
笼鸡
作者：度正
朝代：宋
体裁：古风

笼中畜一鸡，饮啄颇云足。其鸡浑不顾，引颈欲逃出。旁鸡大爱之，贪食笼中食。回旋欲归笼，不省笼拘束。
籠雞
作者：度正
朝代：宋

籠中畜一雞，飲啄頗云足。
其雞渾不顧，引頸欲逃出。
旁雞大愛之，貪食籠中食。
回旋欲歸籠，不省籠拘束。
臨川吳子達以揲蓍遊成都訪余寺中見堂上晦翁像作而曰向亦嘗得見之且見問蜀之易學子雲以來代有其人近世何如某歎其用意精切拳拳如此因爲出數語以勉之
作者：度正
朝代：宋

千古羲皇一片心，何人此地口微吟。
鑿開未濟言無幾，說破先幾義極深。
此事舊傳師友記，斯文今見火珠林。
成都自昔多真隠，著眼稠人更訪尋。
臨邛計次魏自言六世祖破荒先生晚居景陵因葬焉後世子孫歲時不能拜掃日負樵牧不禁之憂慨然欲往携其所藏遺書一卷求書紙尾且云是行并之武昌省運使表兄迤邐觀光上國用正巖字韵賦詩一章以言志正亦用巖字韵爲賦三章以勉之云·其一
作者：度正
朝代：宋

如何袖手伏山巖，頃刻猶能草百函。
胸次宏規標衆正，筆端勁氣磔羣讒。
行看雲漢翻鴻羽，更喜秋風送馬銜。
南國諸公共推轂，從今不復厭卑凡。
臨邛計次魏自言六世祖破荒先生晚居景陵因葬焉後世子孫歲時不能拜掃日負樵牧不禁之憂慨然欲往携其所藏遺書一卷求書紙尾且云是行并之武昌省運使表兄迤邐觀光上國用正巖字韵賦詩一章以言志正亦用巖字韵爲賦三章以勉之云·其三
作者：度正
朝代：宋

不及摳衣拜紫巖，尚能什襲寶書函。
掃除荆棘扶初日，投畀烟嵐困老讒。
四海時無伸國論，百年人自仰台銜。
南軒衣鉢今何似，見說諸孫也不凡。
臨邛計次魏自言六世祖破荒先生晚居景陵因葬焉後世子孫歲時不能拜掃日負樵牧不禁之憂慨然欲往携其所藏遺書一卷求書紙尾且云是行并之武昌省運使表兄迤邐觀光上國用正巖字韵賦詩一章以言志正亦用巖字韵爲賦三章以勉之云·其二
作者：度正
朝代：宋

涵養工夫自野巖，淹該萬卷一空函。
何須識者方能識，自是讒人不敢讒。
騏驥栖栖垂皂櫪，駑駘擾擾被金銜。
不妨希價咸陽市，未必人人眼目凡。
至喜亭詩
作者：度正
朝代：宋

扁舟三峽備艱難，幸脫風波魄未安。
山已陵夷成㟝嶁，水無約束漸瀰漫。
半天堤柳垂春暖，滿地江梅怯歲寒。
坎坷一生何所用，它年湖海一漁竿。
至喜亭诗
作者：度正
朝代：宋

扁舟三峡备艰难，幸脱风波魄未安。山已陵夷成㟝嵝，水无约束渐瀰漫。半天堤柳垂春暖，满地江梅怯岁寒。坎坷一生何所用，它年湖海一渔竿。
至喜亭诗
作者：度正
朝代：宋
体裁：七言律诗

扁舟三峡备艰难，幸脱风波魄未安。山已陵夷成培嵝，水无约束渐瀰漫。半天堤柳垂春暖，满地江梅怯岁寒。坎坷一生何所用，它年湖海一渔竿。
訪廖叔度蒙示山谷所作真贊及藜郊等帖
作者：度正
朝代：宋

珍重前賢此考槃，山川環合地平寬。
雨餘草木俱蒼翠，好與光風霽月看。
訪舊所遊服膺齋悵然有懷
作者：度正
朝代：宋

當年志氣儘豪英，便把文章作六經。
堪笑從前大昏草，十年方見服膺人。
謁新漢州范文叔·其一
作者：度正
朝代：宋

歎息中興後，斯文一髮如。
廢興天有命，用捨道何疎。
太史遺風在，南翁絕學餘。
君王欲堯舜，安得賦歸歟。
謁新漢州范文叔·其三
作者：度正
朝代：宋

巴岳東峰下，舂陵別駕蹤。
陳編新德業，陋質古心胸。
雅得千秋契，那知並世逢。
樂哉開後覺，乞我一中庸。
謁新漢州范文叔·其二
作者：度正
朝代：宋

來紆廣漢紱，却近子雲居。
風月誰同會，林泉樂有餘。
卑詞老中允，分宅卜橫渠。
後來端有望，吾道竟何如。
謁江州易彥章
作者：度正
朝代：宋

經帷諫閣竟云何，且著蓮花峰下麽。
書院凄凉安處問，廬山突兀爲誰高。
依依松柏經年好，泛泛鶑花逐日過。
萬世清芬懸日月，元來得失一毫毛。
謁茶使
作者：度正
朝代：宋

劍南劍北盡儀型，妙墨題名入畫屏。
風卷渥洼來汗血，天開井絡得茶星。
照人一點應神會，回首三年更眼青。
雲外脩程橫九萬，附渠飛翼上青冥。
访廖叔度蒙示山谷所作真赞及藜郊等帖
作者：度正
朝代：宋

珍重前贤此考槃，山川环合地平宽。
雨余草木俱苍翠，好与光风霁月看。
访廖叔度蒙示山谷所作真赞及藜郊等帖
作者：度正
朝代：宋

珍重前贤此考槃，山川环合地平宽。雨馀草木俱苍翠，好与光风霁月看。
访旧所游服膺斋怅然有怀
作者：度正
朝代：宋
体裁：七言绝句

当年志气尽豪英，便把文章作六经。堪笑从前大昏草，十年方见服膺人。
谒新汉州范文叔
作者：度正
朝代：宋

叹息中兴后，斯文一发如。废兴天有命，用舍道何疏。太史遗风在，南翁绝学馀。君王欲尧舜，安得赋归欤。来纡广汉绂，却近子云居。风月谁同会，林泉乐有馀。卑词老中允，分宅卜横渠。后来端有望，吾道竟何如。巴岳东峰下，舂陵别驾踪。陈编新德业，陋质古心胸。雅得千秋契，那知并世逢。乐哉开后觉，乞我一中庸。
谒新汉州范文叔·其一
作者：度正
朝代：宋

叹息中兴后，斯文一发如。废兴天有命，用舍道何疏。太史遗风在，南翁绝学馀。君王欲尧舜，安得赋归欤。
谒新汉州范文叔·其一
作者：度正
朝代：宋

叹息中兴后，斯文一髮如。
废兴天有命，用舍道何疎。
太史遗风在，南翁绝学余。
君王欲尧舜，安得赋归欤。
谒新汉州范文叔·其三
作者：度正
朝代：宋
体裁：五言律诗

巴岳东峰下，舂陵别驾踪。陈编新德业，陋质古心胸。雅得千秋契，那知并世逢。乐哉开后觉，乞我一中庸。
谒新汉州范文叔·其二
作者：度正
朝代：宋

来纡广汉绂，却近子云居。
风月谁同会，林泉乐有余。
卑词老中允，分宅卜横渠。
后来端有望，吾道竟何如。
谒新汉州范文叔·其二
作者：度正
朝代：宋

来纡广汉绂，却近子云居。风月谁同会，林泉乐有馀。卑词老中允，分宅卜横渠。后来端有望，吾道竟何如。
谒江州易彦章
作者：度正
朝代：宋

经帷谏阁竟云何，且着莲花峰下么。
书院凄凉安处问，庐山突兀为谁高。
依依松柏经年好，泛泛鶑花逐日过。
万世清芬悬日月，元来得失一毫毛。
谒江州易彦章
作者：度正
朝代：宋

经帷谏阁竟云何，且著莲花峰下么。书院凄凉安处问，庐山突兀为谁高。依依松柏经年好，泛泛莺花逐日过。万世清芬悬日月，元来得失一毫毛。
谒茶使
作者：度正
朝代：宋

剑南剑北尽仪型，妙墨题名入画屏。
风卷渥洼来汗血，天开井络得茶星。
照人一点应神会，回首三年更眼青。
云外修程横九万，附渠飞翼上青冥。
谒茶使
作者：度正
朝代：宋

剑南剑北尽仪型，妙墨题名入画屏。风卷渥洼来汗血，天开井络得茶星。照人一点应神会，回首三年更眼青。云外脩程横九万，附渠飞翼上青冥。
貫之學士寵示佳作欻然有丘壑之思因反其意以招之亦朋友相勉之義伏幸采矚
作者：度正
朝代：宋

夫君隆隆如長車，方途萬里無塵沙。
天公生材要有用，安得嘿嘿吟窗紗。
辛勤學問求大指，求不在他心而已。
解將歲月作工夫，定使枯株發春媚。
我家傳家詩與書，家徒四壁一錢無。
年來行李環天下，直從南海薰香爐。
先生曰來子可語，以手手地傳心圖。
歸來日日鋤其惡，陶然一室皆真樂。
他年努力回羲皇，更把天心驗圭角。
賀張儀立弄璋
作者：度正
朝代：宋

弄月吟風泮水湄，幾回占喜誤蛛絲。
三鱣講罷爭傳易，一鯉祥開想學詩。
天傅梅花凝蝶粉，春歸柳葉畫蛾眉。
何時得踐凌雲約，領畧山中一段奇。
賦張袁州隠齋三首·其一
作者：度正
朝代：宋

齊王非愛牛，厲人非愛子。
秉彜未殄滅，生意不可已。
儻能克其端，萬物均一體。
胡爲隔形骸，强自分彼此。
達人有大觀，俯仰盡天理。
從渠美與惡，不與我慍喜。
敬問何以然，請先事克己。
賦張袁州隠齋三首·其三
作者：度正
朝代：宋

殺麑無戚容，活蟻有德色。
不如未見蟻，生道猶不息。
心如隔窗月，光不見微隙。
不患無發時，却患發無益。
一矜障萬善，千悔無一得。
要加持養功，跬步見天則。
宇宙渺無窮，此道足充塞。
賦張袁州隠齋三首·其二
作者：度正
朝代：宋

少時見敲搒，濈濈背欲汗。
及壯事州縣，稍稍覺不憚。
由來祇一心，今昔非異見。
君子遠庖厨，夫豈惡芻豢。
長恐惡念熟，此道出無間。
是隠乃在我，扁榜安用辦。
君侯退歸來，此意却無限。
贈䨥先生
作者：度正
朝代：宋

眼如明月口如神，閒裏乾坤物外身。
世上窮通都莫問，粹然生色幾何人。
贯之学士宠示佳作欻然有丘壑之思因反其意以招之亦朋友相勉之义伏幸采瞩
作者：度正
朝代：宋

夫君隆隆如长车，方途万里无尘沙。
天公生材要有用，安得嘿嘿吟窗纱。
辛勤学问求大指，求不在他心而已。
解将岁月作工夫，定使枯株发春媚。
我家传家诗与书，家徒四壁一钱无。
年来行李环天下，直从南海熏香炉。
先生曰来子可语，以手手地传心图。
归来日日锄其恶，陶然一室皆真乐。
他年努力回羲皇，更把天心验圭角。
贯之学士宠示佳作欻然有丘壑之思因反其意以招之亦朋友相勉之义伏幸采瞩
作者：度正
朝代：宋

夫君隆隆如长车，方途万里无尘沙。天公生材要有用，安得嘿嘿吟窗纱。辛勤学问求大指，求不在他心而已。解将岁月作工夫，定使枯株发春媚。我家传家诗与书，家徒四壁一钱无。年来行李环天下，直从南海薰香炉。先生曰来子可语，以手手地传心图。归来日日锄其恶，陶然一室皆真乐。他年努力回羲皇，更把天心验圭角。
贺张仪立弄璋
作者：度正
朝代：宋

弄月吟风泮水湄，几回占喜误蛛丝。三鳣讲罢争传易，一鲤祥开想学诗。天傅梅花凝蝶粉，春归柳叶画蛾眉。何时得践凌云约，领略山中一段奇。
贺张仪立弄璋
作者：度正
朝代：宋

弄月吟风泮水湄，几回占喜误蛛丝。
三鳣讲罢争传易，一鲤祥开想学诗。
天傅梅花凝蝶粉，春归柳叶画蛾眉。
何时得践凌云约，领畧山中一段奇。
赋张袁州隐斋三首
作者：度正
朝代：宋

齐王非爱牛，厉人非爱子。秉彝未殄灭，生意不可已。傥能克其端，万物均一体。胡为隔形骸，强自分彼此。达人有大观，俯仰尽天理。从渠美与恶，不与我愠喜。敬问何以然，请先事克己。少时见敲搒，濈濈背欲汗。及壮事州县，稍稍觉不惮。由来祇一心，今昔非异见。君子远庖厨，夫岂恶刍豢。长恐恶念熟，此道出无间。是隐乃在我，扁榜安用办。君侯退归来，此意却无限。杀麑无戚容，活蚁有德色。不如未见蚁，生道犹不息。心如隔窗月，光不见微隙。不患无发时，却患发无益。一矜障万善，千悔无一得。要加持养功，跬步见天则。宇宙渺无穷，此道足充塞。
赋张袁州隐斋三首·其一
作者：度正
朝代：宋

齐王非爱牛，厉人非爱子。秉彝未殄灭，生意不可已。傥能克其端，万物均一体。胡为隔形骸，强自分彼此。达人有大观，俯仰尽天理。从渠美与恶，不与我愠喜。敬问何以然，请先事克己。
赋张袁州隐斋三首·其二
作者：度正
朝代：宋

少时见敲搒，濈濈背欲汗。及壮事州县，稍稍觉不惮。由来祇一心，今昔非异见。君子远庖厨，夫岂恶刍豢。长恐恶念熟，此道出无间。是隐乃在我，扁榜安用办。君侯退归来，此意却无限。
赋张袁州隠斋三首·其一
作者：度正
朝代：宋

齐王非爱牛，厉人非爱子。
秉彜未殄灭，生意不可已。
傥能克其端，万物均一体。
胡为隔形骸，强自分彼此。
达人有大观，俯仰尽天理。
从渠美与恶，不与我愠喜。
敬问何以然，请先事克己。
赋张袁州隠斋三首·其三
作者：度正
朝代：宋
体裁：古风

杀麑无戚容，活蚁有德色。不如未见蚁，生道犹不息。心如隔窗月，光不见微隙。不患无发时，却患发无益。一矜障万善，千悔无一得。要加持养功，跬步见天则。宇宙渺无穷，此道足充塞。
赋张袁州隠斋三首·其二
作者：度正
朝代：宋

少时见敲搒，濈濈背欲汗。
及壮事州县，稍稍觉不惮。
由来祇一心，今昔非异见。
君子远庖厨，夫岂恶刍豢。
长恐恶念熟，此道出无间。
是隠乃在我，扁榜安用办。
君侯退归来，此意却无限。
赠䨥先生
作者：度正
朝代：宋

眼如明月口如神，閒裏干坤物外身。
世上穷通都莫问，粹然生色几何人。
赠䨥先生
作者：度正
朝代：宋

眼如明月口如神，閒里乾坤物外身。世上穷通都莫问，粹然生色几何人。
輓刘大监思恭·其一
作者：度正
朝代：宋

簪绂源流远，诗书气味香。
啼鶑翔涧谷，鸣凤瑞朝阳。
壮志欣辰告，羸躯痛夕亡。
万夫今失望，拟欲问苍苍。
輓刘大监思恭·其二
作者：度正
朝代：宋

一门金玉友，仲也更高明。
天粹仁几熟，心融义亦精。
有怀殊未究，所论畧施行。
握手悲无日，临风涕泗横。
輓劉大監思恭·其一
作者：度正
朝代：宋

簪紱源流遠，詩書氣味香。
啼鶑翔澗谷，鳴鳳瑞朝陽。
壯志欣辰告，羸軀痛夕亡。
萬夫今失望，擬欲問蒼蒼。
輓劉大監思恭·其二
作者：度正
朝代：宋

一門金玉友，仲也更高明。
天粹仁幾熟，心融義亦精。
有懷殊未究，所論畧施行。
握手悲無日，臨風涕泗橫。
輓史教授子正
作者：度正
朝代：宋

独抱遗经手不停，振衣艺苑自雷霆。
文如曾子反居亚，才过高轩又短龄。
共叹麒麟封白壤，喜看鸿鴈在青冥。
慈颜莫作虚空想，西简先生千字铭。
輓史教授子正
作者：度正
朝代：宋

獨抱遺經手不停，振衣藝苑自雷霆。
文如曾子反居亞，才過高軒又短齡。
共歎麒麟封白壤，喜看鴻鴈在青冥。
慈顔莫作虛空想，西簡先生千字銘。
輓黄通判明叔座主
作者：度正
朝代：宋

政在伾文过十年，几多岩穴老英贤。
公车牍上皆亨路，夜壑舟移閟下泉。
事业鼎彜千古恨，文章衣钵万灯传。
兑斋遗稿今无恙，更看诸郎各勉旃。
輓黄通判明叔座主
作者：度正
朝代：宋

政在伾文過十年，幾多巖穴老英賢。
公車牘上皆亨路，夜壑舟移閟下泉。
事業鼎彜千古恨，文章衣鉢萬燈傳。
兌齋遺稿今無恙，更看諸郎各勉旃。
过丹山访黄元英不值英壬子岁正资州所解进士也
作者：度正
朝代：宋
体裁：七言绝句

忆昔来司校士科，宣传是岁得人多。重来处处欢相问，怪我官犹旧户曹。
过方舟墓下
作者：度正
朝代：宋
体裁：七言绝句

突兀方舟天下豪，文如神禹决江河。挽开岷峡归伊洛，一点光明万丈高。
过石洞
作者：度正
朝代：宋
体裁：七言绝句

修门赫赫铁城长，雨后山川拥翠光。大似锦屏饶富贵，至今人说状元坊。
送別羅堅文·其一
作者：度正
朝代：宋

共席勝冠日，分頭既壯年。
許身要到聖，論德未能賢。
歲月於何駐，工夫在力肩。
有言堪記憶，隨處是耕佃。
送別羅堅文·其二
作者：度正
朝代：宋

重違直諒友，失入斗筲羣。
眇眇初晴日，濛濛欲暮雲。
已荒三徑菊，無奈萬家薰。
莫厭山中惡，山中妙莫云。
送别罗坚文
作者：度正
朝代：宋

共席胜冠日，分头既壮年。许身要到圣，论德未能贤。岁月于何驻，工夫在力肩。有言堪记忆，随处是耕佃。重违直谅友，失入斗筲群。眇眇初晴日，濛濛欲暮云。已荒三径菊，无奈万家薰。莫厌山中恶，山中妙莫云。
送别罗坚文·其一
作者：度正
朝代：宋
体裁：五言律诗

共席胜冠日，分头既壮年。许身要到圣，论德未能贤。岁月于何驻，工夫在力肩。有言堪记忆，随处是耕佃。
送别罗坚文·其二
作者：度正
朝代：宋

重违直谅友，失入斗筲羣。
眇眇初晴日，蒙蒙欲暮云。
已荒三径菊，无奈万家熏。
莫厌山中恶，山中妙莫云。
送别罗坚文·其二
作者：度正
朝代：宋

重违直谅友，失入斗筲群。眇眇初晴日，濛濛欲暮云。已荒三径菊，无奈万家薰。莫厌山中恶，山中妙莫云。
送博寺丞
作者：度正
朝代：宋
体裁：七言律诗

白日青天晓色开，太虚澄澈绝纤埃。三阳不与寒威尽，一气还从暖律回。更向中岩收桂子，伫看上苑荐黄梅。几多湖上閒风月，舞咏应堪属后来。
送博寺丞
作者：度正
朝代：宋

白日青天曉色開，太虛澄澈絕纖埃。
三陽不與寒威盡，一氣還從暖律回。
更向中巖收桂子，佇看上苑薦黄梅。
幾多湖上閒風月，舞詠應堪屬後來。
送后溪先生龙门赋别
作者：度正
朝代：宋

皇帝龙飞庆元元，尽收耆旧为羽翰。谁生党论中哗諠，一旦剪落堪悲酸。谓曲为直忠为奸，谓麟为虎鸱为鸾。朱刘章陈坐讥弹，彭吕继之何摧残。自从阿衡扃九原，至今草木犹衔冤。馀波滔天如惊湍，一落其中无全安。五年天子御金銮，恭己南面朝衣冠。有一新进当谏垣，前言刘某入祠官，乞加窜逐风朝端。天子曰噫子甘盘，须发雪白心甚丹。徙居房陵圣恩宽，公心怡然无怨颜。秋风萧萧零露漙，浮云散开雨脚乾。公今度栈车北辕，有客越境追征鞍。天之降材良独难，达则致君穷立言。曩时夫子投杏坛，删诗定书传渊骞。春秋一字诛黄泉，万世贼乱心胆寒。子舆赋归辞惠宣，仁义七篇皆肺肝。伏羲六画义深玄，文王明之当忧患。降周迄孔世莫传，东溪先生抽关键。发挥绝学穷根源，惜哉遗藁今未完。先生乱思真奇观，庶几后生窥成编。君王旧学非终捐，愿言珍重勤加餐。
送后溪先生龙门赋别
作者：度正
朝代：宋

皇帝龙飞庆元元，尽收耆旧为羽翰。
谁生党论中譁諠，一旦剪落堪悲酸。
谓曲为直忠为姦，谓麟为虎鸱为鸾。
朱刘章陈坐讥弹，彭吕继之何摧残。
自从阿衡扃九原，至今草木犹衔冤。
余波滔天如惊湍，一落其中无全安。
五年天子御金銮，恭己南面朝衣冠。
有一新进当谏垣，前言刘某入祠官，乞加窜逐风朝端。
天子曰噫子甘盘，鬚髮雪白心甚丹。
徙居房陵圣恩宽，公心怡然无怨颜。
秋风萧萧零露漙，浮云散开雨脚干。
公今度栈车北辕，有客越境追征鞍。
天之降材良独难，达则致君穷立言。
曩时夫子投杏坛，删诗定书传渊骞。
春秋一字诛黄泉，万世贼乱心胆寒。
子舆赋归辞惠宣，仁义七篇皆肺肝。
伏羲六画义深玄，文王明之当忧患。
降周迄孔世莫传，东溪先生抽关键。
发挥绝学穷根源，惜哉遗藁今未完。
先生乱思真奇观，庶几后生窥成编。
君王旧学非终捐，愿言珍重勤加餐。
送唐宗道制干赴阙探韵得书字
作者：度正
朝代：宋

妙年璧水充丰储，一日变化拖长裾。五色神彩丹凤好，一襟和气春风如。东薄扶桑略牛斗，西游陆海环坤舆。诏书奕奕九天下，云程冥冥一步初。吾君选士作舟楫，岂特文馆雠诗书。曩时党论既喧鬨，往往儒学遭驱除。鄙哉小夫自贻戚，因循封植成痈疽。祖宗在天实启祐，忽然溃决今无馀。虽然四体已清泰，无奈元气犹空虚。调和脉络勿草草，整顿罅漏当徐徐。咨询刍荛下谤木，收召耇老来安车。堂堂国势傥前定，蠢蠢强敌谁侮予。明时得意好展尽，书生长虑元非疏。毋为袖手事缄嘿，愿以正论开宸居。岂惟民亩望芘赖，亦有草泽思吹嘘。江头送客重感慨，勉之行矣毋踌躇。
送唐宗道制干赴阙探韵得书字
作者：度正
朝代：宋

妙年璧水充丰储，一日变化拖长裾。
五色神彩丹凤好，一襟和气春风如。
东薄扶桑畧牛斗，西游陆海环坤舆。
诏书奕奕九天下，云程冥冥一步初。
吾君选士作舟楫，岂特文馆雠诗书。
曩时党论既喧鬨，往往儒学遭驱除。
鄙哉小夫自贻戚，因循封植成痈疽。
祖宗在天实启佑，忽然溃决今无余。
虽然四体已清泰，无奈元气犹空虚。
调和脉络勿草草，整顿罅漏当徐徐。
咨询刍荛下谤木，收召耈老来安车。
堂堂国势傥前定，蠢蠢强敌谁侮予。
明时得意好展尽，书生长虑元非疎。
毋为袖手事缄嘿，愿以正论开宸居。
岂惟民亩望芘頼，亦有草泽思吹嘘。
江头送客重感慨，勉之行矣毋踌躇。
送唐宗道制幹赴闕探韵得書字
作者：度正
朝代：宋

妙年璧水充豐儲，一日變化拖長裾。
五色神彩丹鳳好，一襟和氣春風如。
東薄扶桑畧牛斗，西遊陸海環坤輿。
詔書奕奕九天下，雲程冥冥一步初。
吾君選士作舟楫，豈特文館讎詩書。
曩時黨論既喧鬨，往往儒學遭驅除。
鄙哉小夫自貽戚，因循封植成癰疽。
祖宗在天實啟祐，忽然潰決今無餘。
雖然四體已清泰，無奈元氣猶空虛。
調和脈絡勿草草，整頓罅漏當徐徐。
咨詢芻蕘下謗木，收召耈老來安車。
堂堂國勢儻前定，蠢蠢强敵誰侮予。
明時得意好展盡，書生長慮元非疎。
毋爲袖手事緘嘿，願以正論開宸居。
豈惟民畝望芘頼，亦有草澤思吹噓。
江頭送客重感慨，勉之行矣毋躊躇。
送唐寺丞丈解郡紱東歸一首
作者：度正
朝代：宋

北溟有脩鱗，其大無匹儔。
化而爲羽翼，頃刻徧九州。
天地吾一體，日月吾雙眸。
一飲萬斛泉，一飯萬頭牛。
藏修丘壑間，昂昂亦無求。
塵寰何迫隘，飛鳴不自由。
蝦蟹及蛙黽，孤豚及青鼩。
紛紛如蝟毛，乘時恣喧咻。
其耳若不聞，其聲轉清幽。
其貌甚閒暇，其心亦休休。
長思日月明，西天雲霧收。
東至于蓬萊，西至于崑丘。
北至于窮髮，南至于不周。
宇宙渺一視，去息無拘留。
我欲效鶴雛，鳴和聲相酬。
終焉附其翼，一旦凌空遊。
使彼毛羽蟲，垂頭自懷羞。
此心如白璧，秋陽照江流。